Col·lecció Garreta - Rovira | GarretaRovira\nAcerca de GarretaRovira\nAhora hay GarretaRovira contribuciones y 30 entradas.\nEntradas por GarretaRovira\nSeleccionats del I Premi Aula Magna de Pintura\nUs fem partícips de la llista dels seleccionats:\nPaisatge de neu, Montserrat Egea (Art Loreley)\nPrimavera, Sonia Rodriguez (Art Loreley)\nUn rinconcito, Mª Victoria Jurado (Art Loreley)\nPe, Elizabeth Loreley (Art Loreley)\nVistas al mar, Judith Aloy (Art Loreley)\nBarques, Antonio Leoz (Casal Cultural)\nPaisatge Olotí, Antonio Leoz (Casal Cultural)\nLa senyoreta, Cati Serrano (Arte Mar-16)\nMademoiselle, Estibaliz Grau (Arte Mar-16)\nSense títol, Victoria Fernández (Arte Mar-16)\nFeres, J.Mª Santamaria (Arte Mar-16)\nLlac de Banyoles, Carme Márquez (Margarida)\nLa Alpujarra, Josep Pérez (Margarida)\nTaormina, Conxi Gorriz (Margarida)\nRestaurador, Pilar Cordón (Margarida)\nEntre la calma, Estrella Sánchez (Margarida)\nParis, Paquita Picó (Margarida)\nFlors, Margarida Mancheño (Margarida)\nPueblo Italiano, Encarna Alonso (Margarida)\nGeranios, Rafaela Urbano (Margarida)\nFuturista, Pilar Muñoz (Candini)\nCireres, Rosa Fernández (Candini)\nSurrealisme, Conxi Patiño (Candini)\nFlor del Sol, Conxi Patiño (Candini)\nPaisatge Rural, Álex Lozano (Candini)\nPaisatge Urbà, Xavier Nozal (Candini)\nGràcies a tots per participar, els que podem representar en aquesta llista i els que no ha sigut possible, i gràcies als seleccionats per aquestes obres que ens han cridat positivament l’atenció. Molt bona feina!.\nUs esperem el dimecres dia 9 a les 14:00h. al restaurant El Crack. Molta sort!\n9 juny: entrega de premis del I Premi Aula Magna de Pintura\nTota organització, pel que es veu, sofreix canvis d’última hora. I tota la il·lusió del món és incapaç de preveure. Malauradament, en Martí Bofarull i la Noemí Martín no poden acompanyar-nos el proper dia 9 ni assumir les tasques de jurat. Ara bé, comptem amb l’inestimable criteri d’en Josep Mª Blanch, que s’ha avingut a participar de la presa de decisió dels guardonats.\nD’altra banda, els noms dels agraciats amb els tres premis, i un possible Accèssit, no es faran públics durant el dinar de la MasterClass, tal com havíem anunciat, sinó que es farà de forma solemne, i comptant amb la presència del regidor de cultura de l’Ajuntament de Mollet a la mateixa seu de la Col·lecció Garreta Rovira. Per tant, un cop haguem dinat, seleccionats i jurat ens reunirem a la Sala de la MasterClass del c/Berenguer per a procedir al lliurament de premis, testimoniat per la presència dels mitjans que la cap de Premsa de l’Ajuntament ha tingut a bé de convocar.\nAquest promet ser un bonic dia per a tots.\n87 participants i 26 obres seleccionades. No podem estar més contents!.\nLa jornada de selecció d’obres per al I Premi Aula Magna de pintura va ser tot un gaudi: acompanyats pels bons amics (i millors artistes) Manel Doblas, Pepita Custo i Ricard Solé González vam visitar les escoles participants de la vil·la i vam poder comprovar que la il·lusió per participar era gran. Afalagats, ens va sorprendre la creativitat i la tècnica dels alumnes.\nEn atenció a la resposta positiva que hem rebut per part dels centres i alumnes us anunciem que obrim la possibilitat a atorgar un Accèssit, amb una dotació de 100€, per a aquella obra que considerem es mereixi figurar entre les més destacades.\nLa llista complerta dels noms dels artistes seleccionats la farem pública on-line el proper dijous dia 3. Estigueu atents, gràcies a tots per participar i molta sort als seleccionats.\nEn Josep Monras, alcalde de Mollet, ens acompanyarà per "agrair-vos la tasca divulgativa que des de Mollet, i des de la Col·lecció feu envers la pintura catalana del segle passat". La trobada serà el dia 9 de setembre, a les 17h.\nUn dels artistes més ampliament representats a la col·lecció, en Joan Abelló, il·lustre fill de la vila i estimat amic nostre que recentment ens ha deixat, serà el fil conductor d’aquesta visita número 2.000. El nostre particular homenatge conclourà amb el sorteig entre els assistents d’una litografia de l’artista datada de 1975, "El Nadal".\nLa primera MasterClass: un bon inici\nAhir va començar a caminar el nostre projecte de les MasterClass, comptant amb la presència, la simpatia i el caliu del benvolgut amic Manel Doblas.\nPuntualment, a les 14:00h. els assistents ens vam reunir al restaurant El Crack de la vila, i la trobada va fluir entre plats i converses entre els grups, esperant les postres i la sorpresa que en Manel Doblas guardava en una carpeta amb folis.\nEs va desvetllar tant bon punt va començar la xerrada: ens va regalar un exemple del seu procés de treball creatiu, individualitzat pas per pas en exemples sobre paper. Tot un luxe.\nSeguidament vam poder parlar de molts altres aspectes d’aquest procés, i de la seva trajectòria, comptant amb la participació dels assistents. Una bonica sobretaula "de cafè i puro". Se’ns va fer curta, però!.\nAcabada la xerrada, vam atansar-nos a la Col·lecció per poder veure una petita mostra de "Els camins", l’última sèrie d’en Doblas, recentment mostrada a la Sala Rusiñol de Sant Cugat. Tot i conèixer-la, aquest cop la hem vista amb nous ulls, podent observar matisos i elements de la seva composició que, després de la xerrada, són evidents i tot un segell creatiu de l’artista.\nAl llarg de la setmana publicarem al web la crònica d’aquesta primera MasterClass. Ja només ens resta agrair a tots els participants el seu temps i el seu interès, especialment a en Doblas, que va vèncer neu i fred per acompanyar-nos. I esperar amb delit la pròxima MasterClass amb en Ricardo Solé González, el 9 d’abril, que va estar amb nosaltres ahir.\nEn José Mª Cadena assistirà a la MasterClass d’en Doblas\nI ho diem amb la boc plena. Ens fa molt feliços que en José Mª Cadena assisteixi a la MasterClass del bon amic Doblas el pròxim 10 de març. En qualitat de crític d’art de El Periódico aportarà valuoses apreciacions, i en qualitat d’amic d’en Doblas, un profund coneixement de la seva obra i la seva trajectòria.\nD’altra banda, sentim comunicar-vos que les assistències a aquesta MasterClass ja estan cobertes. Estigueu atents, doncs ja tenim concertada la pròxima MasterClass. En quant tinguem més detalls, i data definitiva, us la farem saber.\nMasterclass nº1: Manel Doblas\nLa primera MasterClass o Xerrada d’Art es durà a terme el proper 10 de març, i comptarem amb la inestimable presència d’en Manel Doblas.\nCom molts sabreu, en Doblas és originari d’Humilladero, Màlaga (1957) però de ben petit arribà a Catalunya. El seu llenguatge propi és increïblement plàstic, i el seu domini de la tècnica està sempre al servei d’una expressivitat única, siguin paisatges urbans, retrats, figures o interiors. Precisament podreu veure una mostra de la seva última producció artística a la Sala Rusiñol de Sant Cugat del Vallés.\nEsperem amb molta il·lusió aquesta trobada, convençuts que serà una vetllada interessant i prolífica. Per assistir-hi, cal contactar amb el Casal Cultural de Mollet, trucar al 93 593 11 74, o bé inscriure’s al formulari del web. Les places són limitades. Ara bé, per aquells que no els sigui possible assitir publicarem una crònica de la jornada i del que s’ha parlat (Els Fulls de la Masterclass), que podreu consultar al nostre web o bé descarregar-vos en PDF per a llegir-ho tranquil·lament.\nLes MasterClass o Xerrades d’Art\nProbablement molts de vosaltres teniu coneixement dels articles que cada divendres, des de fa una colla d’anys, publiquem al Contrapunt. A "El racó d’art" us mostrem un dels nostres quadres, i us expliquem petites ressenyes biogràfiques de l’autor.\nL’experiència ens ha sigut molt grata, fins el punt d’idear el que hem anomenat com a MasterClass o Xerrades d’Art. És la nostra intenció programar-ne un mínim de 6 de cara al 2010 i consistirà en un dinar on departirem amb un pintor convidat tot allò que sorgeixi a la trobada. Voldríem acostar el personatge als seus admiradors, o a tots aquells que són sensible al seu art, i establir un diàleg constructiu envers el que envolta el panorama artístic actual. No faltarà moments per contrastar tot plegat amb les experiències dels assistents, és clar.\nNo podem avançar-vos encara la programació, l’estem preparant. El que sí podem comunicar-vos és que comptem amb la col·laboració del Centre Cultural de Mollet per organitzar aquestes MasterClass i distribuïr les peticions conforme places hi hagin.\nEstigueu atents, doncs estem ben segurs que aquestes Xerrades d’Art seran una experiència molt positiva.


Parc Oméga i Ottawa – ainaBlog :: Els meus viatges\nBen dora pel matí hem sortit de Mont-Tremblant en direcció a Ottawa. Tenim 2,5h de camí, però abans farem una visita al Parc Oméga.\nCom que l’esmorzar d’aquest B&B és a partir de les 8:30h, ahir a la nit li vaig demanar a la dona què podíem fer amb l’esmorzar; es va fer la “longuis” quan li vaig dir que marxaríem a les 8h del matí. La seva resposta va ser “ohh”… total que li vaig haver de demanar que almenys ens donés pa per fer-nos entrepans de formatge (que vam comprar nosaltres). Suposo que la dona es va donar per al·ludida i aquest matí ens hem trobat amb una bona sorpresa: entrepans de formatge (sense tomàquet, però amb mantega), dos bosses plenes de maduixes i raïm, 8 galetes petit écolier i 2 iogurts 🙂\nAl cap d’una horeta llarga hem arribat a Parc Oméga, situat a Montebello. Aquest petit parc disposa d’una ruta de 10km a través d’un paisatge de llacs, prats, petites valls, boscos i turons rocosos, on hem pogut observar des del cotxe (i de molt a prop!) una gran quantitat cèrvols, caribús, “bambis”, cabres, llops, búfals, óssos negres, pocs senglars i altres animals que circulen en el parc amb tota llibertat.\nLa gràcia d’aquest parc és que alimenten els animals; inclús els pots alimentar tu des del cotxe. Ells saben que un cotxe equival a menjar, i per això sempre estan a la vista; prop del caminet princial. Els cèrvols, els caribús i els bisons inclús et vénen directes a la finestra del cotxe a demanar-te menjar! És bastant impresionant!\nL’entrada del parc són $18 CAD + taxes. És més car que qualsevol altre parc de Québec, però per veure animals és ideal! En total hi hem dedicat unes 2h, però t’hi pots estar un matí sencer perfectament, ja que el circuit en cotxe es pot fer a la velicitat que es vulgui, i es pot anar parant. També hi ha caminets per fer a peu. Sens dubte, el que més ens ha impresionat són els óssos. Com els hem donat raïm, se’ns han posat a quatre metres!\nCap a la 13h ja entràvem a Ontario, quan hem arribat a l’apartament d’Ottawa, on hem coincidit amb el Luc, el propietari, que ens estava arreglant l’habitació. Aquest apartament l’hem reservat a través de la web www.airbnb.com i la veritat és que n’estem molt contents! Això no és un B&B i no tenim esmorzar, però tenim un apartament per nosaltres sols 🙂\nTot i que ara fa sol i moltíssima calor, hem vist que hi ha previsions de pluja, així que ens hem canviat per sortir a visitar la ciutat. D’entrada, el Parlament, l’edifici més important d’Ottawa (i el més espectacular). Hem passejat pels jardins que l’envolten, des d’on es tenen vistes de Gatineau i el Pont Alexandra.\nOttawa és ampla, neta i elegant, amb moderns gratacels (arquitectònicament impresionants) i edificis antics espectaculars. També disposa de llargs passejos pel riu i grans espais públics, moltíssims bars, restaurants, museus i centres comercials.\nÉs curiós perquè els noms dels carrers estan escrits en francès i anlgès (per exemple, Rue Percy Street), ja que la ciutat és bilingüe. Ottawa es troba al punt que uneix les regions de Québec i Ontario.\nDe sobte ens ha caigut una tormeta de les bones! Per sort, anem amb impermeable i paraigües… Hem aprofitat per entrar al McDonald’s del Rideau Street (el primer lloc que hem vist) i dinar una hamburguesa ràpida. Al cap de mitja hora ja ha deixat de ploure i s’ha despejat el cel! Ara ja torna a fer solet i caloreta 🙂\nHem anat a informació turisme, on ens han proporcionat un mapa més gran que el que tenim (de Google Maps) i ens han indicat els principals llocs d’interès que encara no hem vist: la Confederation Square, el ByWard Market, el Rideau Center, la National Gallery, el Major’s Hill Park i el Canal Rideau (Patrimoni Mundial de la Unesco, que a l’hivern es converteix amb una pista de patinatge sobre gel més gran del món!). També ens han propocionat informació dels diferents barris i alguns itineraris recomanats per a fer a peu.\nDestacaria el Château Laurier, un hotel de luxe espectacular, i la National Gallery, situada al costat del Major’s Hill Park. Aquest parc és petit, però preciós i molt agradable. Si es camina una mica més, es pot arribar fins al monument a Champlain, on hi ha un mirador que ofereix una panoràmica excepcional del Parlament i el riu.\nCap a les 17h hem entrat al Rideau Center, un centre comercial cobert ple de botigues, cafeteries i “puestos” de menjar. Hem donat una volta i hem acabat al Starbucks fent-nos un frapucciono moka (per mi un frapucciono moka coconut), aprofitant per descansar una estona.\nAl sortir hem visitat la zona del ByWard Market, ple de bars i restaurants (i amb molt ambient)…\nCom que no tenim gana, seguim caminant fins la zona sud de la ciutat: Elgin St, Bank St, Kent St i els carrers dels voltants.\nA mesura que t’apropes a Kent Street comencen els gratacels, alguns d’ells impresionants!\nHem trobat un bar amb terrassa rodejat de gratacels, situat al carrer Kent Street amb Slater Street, i ens hi hem estat quasi 2h acompanyats de música en directe!\nHem fet un parell de cervesetes i un plat de pollastre arrebossat amb patates entre els dos. Hi hem estat de conya!\nA les 21:30h hem anat al Parlament a veure l’espectacle de llums a l’aire lliure (Mosaika) que fan cada dia d’estiu a aquesta hora.\nEs converteix la façana del Parlament en un projector d’imatges i llums… realment impresionant!\nQuan ha acabat l’espectacle hem tornat a l’apartament a descansar. Avui torno a tenir aquesta sensació tant agradable de sentir-me els peus morts de tant caminar…\nOttawa - Aina Blog\n[…] tenim tot el dia per visitar Ottawa, la capital de Canadà. La veritat és que ahir ens la vam “patejar” bastant, així que avui ens queden poques coses per […]\n[…] Parc Oméga (dia 20) […]


La població del Vallès amb la Creu Roja\n02:10 | 13/11/2018\nDes del 12 de març i fins 3 d'abril, la Creu Roja a Granollers ha anat visitant a diferents municipis del Vallès Oriental on la població d'aquests han participat desinteressadament.\nLa finalitat d'aquests vídeos musicals, és donar a conèixer d'una forma actual i divertida, les activitats i projectes que l'entitat realitza. Així també, apropem a la població a la Creu Roja i d'una manera especial es simbolitza que aquestes persones recolzen a l'entitat.\nMontmeló, Canovelles, Lliçà de Vall, Cànoves, Cardedeu, Montornès del Vallès, Santa Eulàlia de Ronçana i Lliçà d'Amunt, són els municipis que ens han ajudat a fer difusió gràcies als diferents departaments dels diferents ajuntaments.\nAquesta col·laboració es tractava de reunir a la màxima de població possible a un lloc representatiu de la ciutat per gravar un petit flashmob que estarà inclòs en el lipdub que es gravarà aquest dissabte 9 d'abril a la seu de la Creu Roja a Granollers (c. Joan Prim, 38). I per últim, una vegada estigui fet el lipdub, també farem el petit flashmob a la plaça de la Porxada.\nLa Creu Roja a Granollers vol agrair molt sincerament l'entrega i dedicació de les diferents persones responsables de cada ajuntament d'aquests municipis han realitzat, ja que sense la seva ajuda, res d'això hagués estat possible. Així com, als més de 400 ciutadans i ciutadanes que han assistit a les convocatòries i s'han mogut per un món més humà.\nEl resultat final es projectarà el 7 de maig\nEl lipdub principal s'estrenarà el Dia Mundial de la Creu Roja (7 de maig).\nFont: Creu Roja Granollers


Homenatge a les dones del tèxtil: "tenim el tèxtil en el nostre ADN"\nEscrit per Jordi de Arriba el 1 març 2020\nCap altre sector ha marcat tant la història de Sabadell com la indústria tèxtil. Ni el seu auge la segona meitat del segle XIX. Ni el seu apogeu els dos primers terços del segle XX. Ni tampoc la seva decadència, paral·lela a l’extinció de la indústria tèxtil sobretot llanera en el darrer terç del segle XX. Sabadell ha recordat i homenatjat aquest diumenge les dones del tèxtil en un acte acompanyats de mitja dotzena de treballadores del sector. Tot a la nova plaça de les Dones del Tèxtil, antiga plaça de l’Alcalde Marcet.\n“Hem tingut el privilegi de viure a Sabadell i tenim el tèxtil en el nostre ADN”, ha convingut Conxita Prat, qui ha repassat les desenes d’oficis associats a la dona en el tèxtil, els problemes de salut que causaven la toxicitat dels teixits o com s’aprenia l’ofici a les “entradetes” o domicilis particulars fins que es va crear l’Escola Industrial d’Arts i Oficis el 1918 o el paper com a mestra de sargidores de Gertrudis Artigas. Carme Folch ha recordat també les seves vivències, com ha fet Antonia Rías, més vinculada al sindicalisme: “vam haver de lluitar molt: vagues, aturades, tasca sindical, negociacions”. Finalment, Lluisa Lecha, de 101 anys, ha recordat que va treballar a Cal Tamburini i va assegurar que, tot i treballar molt i molt dur, van ser molt felices. L’acte ha comptat amb la presència de dues dones més sobre l’escenari tot i que no han parlat.\nMorell: “vau treballar de nit per fer feina de dia”\nLa tinenta d’alcaldessa i regidora de Feminismes, Marta Morell, ha destacat que el tèxtil “va ser l’únic sector industrial feminitzat al segle XX” però que les dones van ser “penalitzades” a la indústria tèxtil, on van dur a terme els pitjors treballs, cobrant menys i “treballant de nit per fer feina a casa de dia”, tot recordant, a les portes del Dia Internacional de la Dona el proper 8 de març, el vincle entre “capitalisme i patricarcat”.\nLecha, de 101 anys, durant la seva intervenció. Autor: J.d.A.\nL’acte ha estat coorganitzat per l’Ajuntament i el Gremi de Fabricants, la històrica patronal tèxtil. La seva secretària general, Núria Aymerich, ha destacat com Sabadell va dissenyar el seu model de ciutat entorn els vapors, les xemeneies i les fàbriques, convertint-se en una ciutat de fama europea.\n“Això va ser així també gràcies a les dones del tèxtil, malgrat que durant molt temps, aquest treball femení no ha estat prou visible. Ara però, la història us reconeix i us reivindica”, ha assegurat, recordant les moltes tasques femenines al tèxtil: entornadores, filadores, ordidores, nuadores, canoneres, enganxadores, cosidores, teixidores, modistes “que cosien per les grans cases de París amb teixits fabricats a Sabadell […] Dones de fil i agulla a la feina i a la vida. Dones fortes capaces de tirar la família endavant i la feina a la fàbrica, cuidadores de fills i d’avis, inquietes culturalment i social, compromeses”.\nAymerich ha recordat els estudis de Virgínia Domínguez o Cèlia Ros sobre el tèxtil femení, les modistes Carme Lladó, Anna Blanquer, Maria Comas o les germanes Muntané i ha recordat que el Gremi de Fabricants “tot i que de ben segur no ho ha fet tot bé” va endegar iniciatives com l’Escola Industrial d’Arts i Oficis, habitatge social, escoles infantils o una escola d’assistents socials. Així mateix, ha assegurat que les dones del tèxtil van ser precursores en la lluita per la igualtat.\nIntervenció de Conxita Prat, aquest migdia. Autor: J.d.A.\nL’acte ha comptat amb l’assistència de diversos regidors i d’un centenar llarg d’assistents. S’ha clos amb l’entrega de flors a les dones participants, dos pilars femenins dels Castellers de Sabadell i una breu actuació de la Banda de Música de Sabadell.\nLa plaça de les Dones del Tèxtil\nSi el tèxtil determina Sabadell, l’emplaçament de l’acte no ha pogut ser tampoc més simbòlica. La històrica plaça de l’Alcalde Marcet, fabricant i alcalde de la ciutat, des de fa uns mesos és la plaça de les Dones del Textil. Un lloc simbòlic on es retroba també la història de la ciutat, feta de fabricants i treballadors. Un emplaçament que la ciutat va dedicar al seu històric alcalde, franquista militant sí, però que va passar a la història com un bon patró i un alcalde estimat. I que ara, amb la immensa majoria de vots a favor del ple, recorda el caràcter col·lectiu, i molt femení, del sector tèxtil llaner.\nIntervenció d’Antonia Ríos. Autor: J.d.A.\nDe fet, ha estat el primer acte oficial organitzat a l’emplaçament des del seu canvi de nom. Se n’ha fet algun de no oficial, com la inauguració popular de la plaça que van fer les entitats memorialistes i els partits d’esquerres de l’anterior govern municipal que van liderar el canvi de nom, al considerar que l’executiu actual havia donat un baix to al simbòlic canvi de nomenclàtor.\nFoto portada: entrega de flors a les dones participants. Autor: J.d.A.\nhomenatge a les Dones del tèxtil


Descobreix el MES durant el 12è Subirats Tasta'l - Turisme de Subirats\nDescobreix el MES durant el 12è Subirats Tasta'l\nEl pròxim diumenge 27 de novembre, d’11 a 15 hores, la plaça Subirats de Sant Pau d’Ordal acollirà la dotzena edició d’una de les mostres de vins, caves i productes de la terra més importants de la comarca. La plaça Subirats de Sant Pau d’Ordal és, altre cop, l’escenari escollit per celebrar el 12è Subirats Tasta’l, una mostra que acull els vins i caves que ofereixen els cellers més importants de Subirats, així com la gastronomia i l’artesania local.\nUna de les activitats programades durant el Subirats Tasta’l són les visites guiades al Museu d’Esperanto de Subirats (MES). Extraordinàriament, i amb motiu d’aquesta mostra, el MES serà obert a partir de les 12 h, amb visites guiades gratuïtes a les 12 h, 13 h i 14 h. Aquestes visites arrencaran des del punt d’informació de la mostra.\nEl Museu d’Esperanto de Subirats va ser inaugurat el 5 de maig de 1968, amb motiu de la X Assemblea d’Esperantistes de la Província de Barcelona, celebrada a Sant Pau d’Ordal (Subirats). Des d’aquell dia, el poble té un carrer dedicat al Dr. Zamenhof, precisament on està situat l’actual edifici del museu, que va ser construït el 1974. El primer fons estava format per 1.200 llibres, 5.000 revistes i diaris i 85.000 postals, 500 de les quals estaven escrites en esperanto. No us perdeu l’oportunitat de descobrir la seva història!\n[+] Informació i activitats del 12è Subirats Tasta’l


Confraria de les Cinc Llagues | Agrupació de Confraries de Setmana Santa de Tortosa\nSi volem marcar l’origen de la devoció de les cinc nafres de Jesucrist, ens hem de remetre als principis franciscans que, des del segle XIII, difonen el culte als estigmes de la Passió com un dels signes més representatius del seu orde. No tenim, però, constància de cap vincle entre aquesta germandat i l’orde mendicant tortosina. Sembla que és a partir de la renovació de 1930 que es crea la confraria com a manifestació del sector de la banca, que gaudeix d’un pes específic a la ciutat d’ençà de la fundació del Banc de Tortosa, l’any l881, i del Banc d’Espanya. Això no obstant, l’any 1859, la germandat ja tenia el pas processional del Davallament, obra de Ramon Cerveto, que fou destruït l’any 1936.\nEl nou pas es començà a construir l’any 1950 i s’inaugurà l’any 1952. L’autor fou el mundialment conegut escultor de Vilassar de Mar Enric Monjo Garriga (1896-1976). L’obra fou pagada per les aportacions dels bancs i caixes d’estalvi establerts a la ciutat, i per les quotes dels confrares. És diferencia dels altres, de colors vius, perquè tot el conjunt té una policromia d’important influència castellana.\nCoincidint amb la inauguració del pas, l’any 1952 s’abandonen els hàbits primitius i es confeccionen 80 hàbits nous (es prescindeix de l’escapulari amb la creu al pit i es canvia el capirot i la capa grana per l’actual negra; la túnica gris sobreviu). L’any 1995, un incendi intencionat deixa molt mal parada la plataforma, els guarniments i la instal•lació elèctrica del pas, però, afortunadament, gairebé no afecta el conjunt artístic. L’any 1996 es crea una junta provisional per a avaluar els danys. L’any 1997 renaix la Germandat de les Cinc Nafres, i, sota l’impuls del confrare major, Enric Mascarell, obté el reconeixement jurídic i del bisbat de Tortosa.\nEl pas l’empenyen vuit confrares pel gran pes que té (set figures de format real). L’estendard de la germandat és molt antic.


El Consell d’Alcaldes/ses del Montsià es reuneix telemàticament per analitzar la situació sanitària de la comarca – Ajuntament d'Ulldecona\nEl Consell d’Alcaldes/ses del Montsià es reuneix telemàticament per analitzar la situació sanitària de la comarca\nEl Parlament aprova la Llei de Protecció de les Oliveres Mil·lenàries\nEl dimecres 3 de juny de 2020 es va celebrar, telemàticament, el Consell d’Alcaldes del Montsià. Els alcaldes i alcaldesses de la comarca van voler manifestar en primer lloc el seu condol als familiars i amics de les víctimes de la pandèmia, i també mostrar la seva preocupació per les conseqüències socioeconòmiques derivades d’aquesta crisi sanitària, així com l’agraïment a la tasca de tot el personal sanitari, des del personal de neteja dels hospitals i fins als professionals dels serveis d’urgències, personal d’ambulàncies, etc.\nEl primer punt de l’ordre del dia va ser la compareixença de la directora dels Serveis Territorials de Salut a les Terres de l’Ebre, Mar Lleixà, la qual va informar els alcaldes i alcaldesses sobre l’estat de la regió sanitària respecte a la pandèmia de la COVID-19. Els primers casos diagnosticats a la regió sanitària de les Terres de l’Ebre van començar el 12 de març. Fins a aquest moment les dades registrades han estat de 325 infectats i 15 traspassos.\nEl Consell va servir també per donar compte als alcaldes dels següents acords del passat ple:\n– Acord sobre l’acceptació de la delegació de competències en matèria de salubritat pública dels municipis de la Sénia, Mas de Barberans i Ulldecona. L’’establiment del servei comarcal de salubritat pública, que compren el control de les plagues de mosquits (totes les tipologies), control de mosca negra i altres espècies, control de rosegadors i altres animals que poden produir problemàtiques de salut i la desinfecció i desratització d’equipaments i infraestructures.\n– Acord sobre la relació econòmica i la contraprestació dels serveis prestats pel COPATE a favor dels ajuntaments, proposant mantenir una relació econòmica directa entre el COPATE i els ajuntaments de la comarca del Montsià.\nPer últim el consell d’Alcaldes del Montsià, per unanimitat dels seus membres, va mostrar la seva solidaritat i suport al COPATE i particularment al seu president, en referència a l’estafa que ha sofert l’ens i que de manera malintencionada s’ha vinculat a la seva gestió.


Francesc Porres. Les flors de la meva vida - routecru\nLes flors de la meva vida\nPer Anna Borràs\nSempre va saber que volia treballar amb la natura i un dia va descobrir que les flors el feien artista. Francesc Porres és una referencia en el món de l’art floral arreu del món. Aclamat a Àsia, on en són els mestres, i cada cop més reconegut a casa nostra. Sensible, es deixa inspirar per la natura i les persones que l’envolten; generós, creu que el seu art és un tribut al seu entorn.\n«El camp d’arròs és a la vora de casa. Surto amb l’avi, primer de la mà, després vaig saltironejant amb pressa, feliç. Pel camí recullo còdols, branquillons. L’avi em crida, farem tard. Miro al cel i el sol m’enlluerna. Em fascina l’aire que mou l’espigues de l’arròs. Fa molta calor i m’agrada. L’avi s’ha posat a la feina. –No marxis gaire lluny Sisco, estigue’t per aquí a la vora–. Jo el sento però no l’escolto, busco i rebusco, i trobo branques, flors, trossos de fusta i els barrejo, els treno, els lligo…»\nTot i que el Francesc Porres mai no m’ha explicat aquesta història d’infantesa, és fàcil imaginar-lo saltant pels marges, curiós i divertit. Els records de l’avi i l’arrossar són ben presents en el seu imaginari, «he estat vinculat des de sempre amb la natura, des de petit m’ha agradat jugar amb els elements que m’envolten i m’apassiona el procés de creixement i transformació». Abans que la seva vessant artística esclatés va haver de passar per uns estudis que no li agradaven i engegar un negoci que no el feia feliç, tot per saber exactament que era el que no volia fer, ser i viure. «Tenia vint-i-tres anys quan vaig obrir una botiga de flors al delta, amb propostes innovadores i dissenys que ja em deien que el que més m’agradava era jugar amb conceptes i formes. I va anar bé, tant, que de sobte em vaig adonar que si seguia lligat a la botiga perdria els anys importants de la vida reclòs entre quatre parets». I va fugir, va conèixer gent i es va obrir al món.\nHamburg va ser una revelació, la gran descoberta, on va conèixer els seus dos mestres fonamentals amb qui té encara una estreta relació. «m’he format a l’Escola d’Art Floral de Catalunya, però sóc florista gràcies a Britta i Dani, els meus mestres». Després van venir les estades a Tailandia, Taipei, Tokio, Kuala Lumpur, Hong Kong… Àsia, on les composicions florals adquireixen categoria d’art i on el Francesc Porres és aclamat com un dels grans. Els premis no paren d’arribar, ni els cursos, les demostracions ni les classes magistrals. Als trenta cinc anys, aquell Sisco que saltava pels marges dels arrossars s’ha convertit en una referència en l’art floral arreu del món.\nTextura. Color. Sentiments. Li agrada treballar per les persones i vol que les seves flors transmetin emocions. Els seus muntatges no són merament estètics, interactuen «és el que més m’agrada de la meva feina, experimentar, buscar noves formes que canviïn, s’alterin».\nA l’arrossar que hi ha al costat de casa seva, Francesc investiga, com quan era petit, i observa com el vent, la pluja, el sol i el pas del temps modifiquen, envelleixen i embelleixen els petits muntatges que ell ha deixat a la serena. Ara, però, viu a Barcelona, al barri de Sant Antoni, un racó de la ciutat que adora perquè és com un poble, i treballa a Collserola, a l’Escola d’Art Floral de Barcelona, «estar a la muntanya em permet trepitjar fang cada dia, si no fos així em sentiria pres a Barcelona, tot i que m’agrada molt». L’Escola li dona una mica de tot el que necessita: bons companys, treball en equip, aprenentatge i molts projectes com la propera participació a «Girona Temps de Flors» que se celebrarà el mes de maig de 2015. Un projecte ambiciós i molt seductor en el que més enllà de la matèria, es juga amb conceptes i emocions, en el cicle de la vida, diu, des de que la flor neix fins que torna a la terra per a tancar el cercle.\nÉs inevitable preguntar quina és la seva flor preferida i l’obvietat del tema el fa somriure. No en té. Totes el commouen i l’inspiren. A cadascuna li troba un missatge. «Penso en les persones, en allò que vull expressar i és aleshores quan faig la tria de la flor i del material que faré servir. Tot i així, reconec que quan més natural i feréstega és la flor, més m’agrada».\n«Sant Jaume és el meu poble, la meva família, la meva gent, tot el que estimo, a ells els dec moltíssim. I el Delta és la meva inspiració: els colors de les estacions, els ocells, les formes dels canals, generoses i obertes, l’aigua, el vent, la pluja…». Cada any, per Tots Sants, Francesc s’aboca a la feina i a Sant Jaume. De les seves mans surten els tributs que familiars ofereixen els seus éssers estimats, «dono allò que sé fer a la gent del meu poble, és una manera de retornar el que han fet per a mi». Són les quatre de la matinada de Tots Sants, el cementiri de Sant Jaume llueix curull de flors, fragant; la rosada de la matinada ha donat vida a les flors, la claror despunta i afebreix els colors i Francesc passeja entre les parets blanques gaudint d’aquest moment únic.\nTot prenent un cafè al costat de casa seva –la tria del local ha estat superba, un lloc amable, amb bon ambient, com els antics cafès de tertúlia– m’explica el munt de projectes que té. Com a coordinador de l’Escola d’Art Floral de Catalunya, seguir avançant i posicionant el centre com un dels millors del món; a nivell individual, acaricia la possibilitat d’obrir negoci propi, de flors és clar, a la ciutat; personalment vol seguir gaudint de la vida amb tota la intensitat possible. Francesc Porres, torna al delta sempre que pot i sap que algun dia s’hi quedarà a viure, per no patir la urgència de la marxa, l’atabalament de fer molt en pocs dies. Sap que els arrossars, la llum i el vent l’acolliran, i la seva gent.


02 de novembre de 2016 - 08: 02\nSi estàs buscant una casa on passar uns dies tranquils amb la família o amics i que compti amb totes les comoditats, a Quality Rent a Vila tens un OPCON fantàstica per gaudir de la teva gran família o amics, en una casa amb capacitat de fins a 10 persones.\nEs tracta d'un habitatge amb piscina privada i vistes al mar, que es compon de dues plantes independents. La planta pricnipal és perfecta per a quatre adults i dos nens, mentre que a la planta inferior poden allotjar dos adults i dos nens més.\nA l'exterior compta amb barbacoa i diverses terrasses on passar el temps a l'aire lliure. La piscina és privada es troba envoltada d'una plataforma de fusta. En definitiva, la vila és perfecta per a dues famílies amb nens.\nPer a més informació, no dubtis a posar-te en contacte amb Quality Rent a Vila, Al telèfon: 96 642 4967.


Ordenació de les borses | STEPV\nActualitzat el 15 juliol 2015 / 20:41 h\nNova ordenació de les borses\nCom serà, doncs, l’ordenació de les llistes segons l’acord de 2010?\nLlistats en aplicació de la sentència\nLa nova Conselleria d’Educació ha retirat el recurs de cassació interposat per la Conselleria anterior i aplicarà la sentència guanyada per STEPV que anul·la l’acord de 2013 en aquestes adjudicacions de juliol de 2015. Aplicarà, per tant, l’acord de 2010 encara en vigor.\nA més, el professorat reordenat en 2013 recuperarà el seu lloc en les borses de treball.\nEl punt de partida seran les borses de treball de juliol de 2012, abans de la reordenació de 2013. Per tant es recupera el professorat reordenat en les especialitats convocades en 2013 (Cos de mestres: Educació Infantil, Llengua Estrangera: Anglés, Educació Física, Música, Audició i Llenguatge, Pedagogia Terapèutica; Cos de secundària:I ntervenció Sociocomunitària, Hostaleria i Turisme, Processos de Diagnòstics Clínics i Productes Ortoprotètics, Processos Sanitaris; Cos de PTFP: Cuina i Pastisseria, Laboratori, Perruqueria, Procediments de Diagnòstic Clínic i Ortoprotètic, Servicis a la Comunitat, Servicis de Restauració).\nLa resta d’especialitats i cossos continua com fins ara, sense canvis (en tot cas s’afegeixen per darrere els que entren de nou en el sistema després de les oposicions 2015).\nA grans trets, els blocs d’ordenació són els següents, per ordre:\nAMB SERVEIS PRESTATS\nProfessorat amb serveis prestats abans de juliol de 2012 que encara estan en actiu (no s’han jubilat o no han estat exclosos de les borses). Mantenen l’ordenació d’aquell any.\nProfessorat sense serveis en juliol de 2012 però que van començar a treballar en el curs 2012/13.\nProfessorat que va entrar en les borses en les oposicions de 2013 o per borsa extraordinària i va prestar serveis (primer els del curs 2013/14, després els del curs 2014/15).\nSENSE SERVEIS PRESTATS\nEls participants en les oposicions sense serveis ordenat de forma decreixent segons l’any de la convocatòria en què van participar i, dins d’aquest, segons el número d’orde assignat d’acord amb la puntuació obtinguda en cada convocatòria\nEl personal integrant de les borses extraordinàries de treball, sense serveis prestats, ordenats segons la seua pròpia baremació.\nAquesta seria l’ordenació, segons l’article 4.2 de l’acord de 2010, que diu textualment (cal retrotreure´s a la llista de 2012):\nArticle 4. Orde de preferència per a l’accés a vacants i substitucions en règim d’interinitat\n2.L’accés a vacants i substitucions en règim d’interinitat s’efectuarà entre el personal que es trobe en algun dels següents supòsits relacionats per orde de prioritat:\nPersonal docent inscrit en les actuals borses de treball que haja prestat servicis com a interí en algun centre públic docent dependent de la Conselleria d’Educació. El personal docent amb servicis prestats mantindrà l’orde existent en la llista corresponent.\nPersonal docent d’unitats concertades que han deixat d’estar-ho, que figuren en la borsa corresponent constituïda per la Conselleria d’Educació. Este personal s’ordenarà atenent als criteris de mèrit i capacitat que s’establisquen.\nEls participants en els procediments selectius d’ingrés en la funció pública docent convocats a la Comunitat Valenciana, que no han sigut seleccionats i no hagen prestat servicis. Este personal s’ordenarà de forma decreixent segons l’any de la convocatòria en què van participar i, dins d’este, segons el número d’orde assignat d’acord amb la puntuació obtinguda en cada convocatòria.\nEl personal integrant de les borses extraordinàries de treball, sense servicis prestats, sempre que no hagen sigut exclosos d’estes, ordenats segons la seua pròpia baremació.\nNota: Borsa única en el cos de mestres: malgrat que l’acord de 2010 parla d’una única llista per a totes les especialitat en el cos de mestres, des de 2012 que no es fa així, perquè en aquell any es van obrir borses extraordinàries de diferents especialitats a les quals també es van inscriure personal que ja estava en la borsa i que passava per davant d’altres docents en les seues especialitats. Per tant, la llista per a 2015 es publica per especialitats i cadascú en el seu ordre en cadascuna.\nEnllacem ací la llista de professorat amb serveis prestats del cos de mestres de juliol de 2012.\nExecució de la sentència número 402/15 de la Secció Segona de la sala del Contenciosa-Administrativa del tribunal Superior de Justícia de la Comunitat Valenciana. Acord interins.


Cannes Croisette A115 Canes França - Ofertes d'hotels amb els MILLORS DESCOMPTES EN LÍNIA\nMés informació sobre Cannes Croisette A115\nSi el que està buscant és per un hotel ben situat a Canes, no busqui més enllà de Cannes Croisette A115. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nCannes Croisette A115 també ofereix moltes instal.lacions per enriquir la seva estada a Canes. Els clients de l'hotel poden gaudir de Wi-Fi gratuït en totes les habitacions, transport hotel/aeroport.\nGaudiu de les comoditats d'alta gama com ara aire condicionat, calefacció, insonorització, aparell de televisió LCD/pantalla de plasma, TV satèl•lit/cable per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Cannes Croisette A115 és una elecció inteligents per a viatgers a Canes, i ofereix una estada relaxant i sense molèsties.


Les Biblioteques Municipals d’Alcalà i Alcossebre comptaran amb nous “Punts per la igualtat” - Maestrat TV\nLes Biblioteques Municipals d’Alcalà i Alcossebre comptaran amb nous “Punts per la igualtat”\nÉs una de les accions incloses en la programació de la Regidoria d’Igualtat que comença el 4 març per a commemorar el Dia de la Dona\n02/03/2021: La Regidoria d’Igualtat de l’Ajuntament d’Alcalà-Alcossebre ha preparat la programació dedicada a la commemoració del 8 de març, Dia Internacional de la Dona, marcada per accions dedicades a fomentar la igualtat i l’apoderament femení, entre diferents sectors de població, sobretot la infància i la joventut. En aquest sentit, una de les principals accions és la posada en marxa dels nous “Punts per la igualtat” a les Biblioteques Municipals d’Alcalà i Alcossebre, en els quals es disposarà de diferents publicacions, tant llibres com contes, perquè qualsevol persona interessada puga consultar-les o accedir com a préstec. La regidora d’Igualtat, Melina Fradejas, ha destacat que “les publicacions estan dirigides a persones de totes les edats, des de l’etapa infantil fins al públic adult, perquè a través de la lectura i la consulta puguem treballar la igualtat i la coeducació en diversos àmbits de la vida”.\nEl programa d’actes donarà inici el 4 de març, amb el taller i xarrada en línia “De paraules i persones” impartit per la Fundació Isonomía en el CEIP La Mola i CEIP El Campanar, per a alumnat de 4t de Primària. El dilluns 8 de març, Dia de la Dona, en l’IES Serra d’Irta i per a l’alumnat de 1r de Batxillerat, es visionarà el documental “Campiones Invisibles” per a visualitzar el paper de la dona en l’esport. L’acte comptarà amb la presència virtual d’esportistes del municipi. A més, es realitzarà la lectura virtual del Manifest del Dia de la Dona, que podrà seguir-se a través de les xarxes socials, web i canal de Youtube de l’Ajuntament. El dimarts 9 de març, en l’IES Serra d’Irta, es realitzarà el taller “Juntes és millor” també relacionat amb l’apoderament de la dona a través de l’esport.\nUna altra aposta de la Regidoria és afavorir l’existència de punts d’atenció a dones víctimes de violència de gènere pel que es formarà al personal de les farmàcies del municipi amb l’objectiu de convertir aquests establiments en “Punts violeta” permanents contra la violència de gènere. La formació en línia per a aquest col·lectiu, a càrrec del Centre Dona 24 hores, també s’ha inclòs en la programació del Dia de la Dona.


Viatges a Cambodja: Ratanakiri i Temples de Cambodja\nInici Àsia\tCambodja\tRatanakiri i Temples de Cambodja\nEl viatge a Combodja que aquest any Terres Llunyanes ha preparat pels nostres viatgers més exigents, Ratanakiri i Temples de Cambodja, comença a Phnom Penh, capital de Cambodja, situada en la confluència dels rius Mekong, Tonle Sap i Tonle Bassac. És una ciutat tranquil·la i afable. La nostra ruta segueix cap a Kroche per veure els dofins d'aigua dolça i tindrem la oportunitat de compartir bons moments amb la gent local de les illes del riu Mekong. Però aquesta ruta és un viatge cap a una de les regions més mítiques i llegendàries de Cambodja, oblidada durant molts anys i que guarda molts secrets: Ratanakiri. Disposats a viure aventures i veure imatges inesborrables, ens endinsarem a aquesta província poc poblada però famosa per la seva singular bellesa natural i volcànica i la seva incomparable riquesa ètnica. La majoria dels seus habitants pertanyen a minories ètniques Tampuan, Kreung i Jarai de llengües i cultura pròpia que aprendrem durant la nostra estada. Seguint cap a Batambang, pararem a l'estació de tren per pujar al tren de bambú. Un viatge a Cambodja no pot oblidar els Temples d'Angkor, de bellesa inigualable estan considerats com una de les grans meravelles del món. Carregats de bones emocions i records arribarem a la fi d'aquest gran viatge.\nItinerari Ratanakiri i Temples de Cambodja\nCiutat d'origen - Phnom Penh\nSortida des de la nostra ciutat d’origen en direcció a Cambodja.\nArribada a l’aeroport, presentació del grup amb el nostre guia de Terres Llunyanes i trasllat a l’hotel. A la posta de sol, passeig amb barca pel lloc conegut com “Els Quatre Braços”, confluència amb els rius Mekong, Tonle Sap i Tonle Bassat.\nAl matí, visita del Palau Real i la Pagoda de Plata. Descobrirem el Museu del Genocidi, Killing Fields (els Camps de la Mort) i el Mercat Rus. Temps lliure per a menjar, després trasllat per carretera fins a Kampong Cham. Aquesta població és un punt estratègic entre la capital i el nord del país. Ens podrem acostar al seu mercat nocturn.\nKampong Cham - Kroche\nAl matí, visita del temple de Nokor, el poble de Choung Kok i de les pagodes de Phnom Pros i Phnom Srey. Temps lliure per a l’esmorzar. A la tarda, trasllat per carretera a Kroche. Arribada a l’hotel.\nKroche - Illa de Koh Trong (Riu Mekong)\nAl matí, trasllat fins a Kampi per recórrer la zona en una petita embarcació a la recerca dels últims dofins d’aigua dolça. Retorn a Kroche i trasllat en ferri fins a l’illa de Koh Trong. A la tarda, visita de l’illa i sopar a l’hotel.\n*Nota: L’illa de Koh Trong és una illa al centre del Mekong on sembla que el temps s’ha aturat. Recorrerem l’illa per una única carretera on no circulen més que carretes de bous, bicicletes, motos i l’únic tuctuc que té l’illa. No hi ha cotxes. Farem el recorregut al voltant de l’illa en moto amb conductor.\nIlla Koh Trong - Banglung (Ratanakiri)\nAl matí, trasllat a l’embarcador per prendre el ferri local fins a Kroche i continuar per carretara a Banlung, visitant de camí el temple de What Sombok. Temps lliure en ruta per dinar. Arribada a l’hotel. Sopar i allotjament.\nSortida en cotxe en direcció Laos i al poblat de Taveng. En primer lloc, creuarem, a través de les roques volcàniques de Veyrum Plang, un camp de lava enmig del bosc on hi ha una petita cascada (només visible en època de pluges) i el que la gent local coneix com les Coves dels tigres. Seguint en direcció nord cap a Taveng, visualitzarem diferents tipus de paisatges: selva, boscos de bambú i diversos tipus d’arbustos. Ens aturarem en uns bonics poblats de la minoria Kroeung situats lluny del bosc. Aquesta minoria té la particularitat de construir cases subjectes per llargs bambús. Aquestes cases romanen intactes fins que el jove troba a una dona i llavors són destruïdes. Dinarem en pícnic i continuarem visitant diferents pobles. De camí cap a l’hotel farem un curta caminada fins al llac volcànic Yeak Lom (a 6 km de Banlung), un magnífic lloc envoltat d’una selva tropical on podrem nadar o passejar al llarg del llac. Després tornarem a l’hotel. Sopar i allotjament.\nSortida en direcció oest. Creuarem boscos de bambú per arribar al poblat de Voeune Sai a 35km, ubicat a la riba esquerra del riu Se San. Després de deixar el cotxe, agafarem el ferri per creuar el riu. Aquest lloc és a prop de l’enclavament xinès en terra cambodjana on alguns vilatans ni tan sols parlen khmer. Allà ens aturarem per fer un pícnic. Després d’haver menjat, conduirem al llarg del riu Se San fins al poblat Kachon, on agafarem un vaixell local. Riu amunt existeixen poblats Kachak els quals practiquen funerals estatutaris. Després de visitar els tòtems, tornarem al vaixell i riu avall arribarem al cotxe. Per acabar la tarda visitarem unes cascades, com la de Teuk Cha Ong, la més impressionant de totes elles, situada al costat de O ‘Katchagn i O’ Katieng. Retorn a l’hotel. Sopar i allotjament.\nBanlung (Ratanakiri) - Stung Treng - Sraem (Temple Preah Vihear)\nEsmorzar a l’hotel. Al matí, trasllat per carretera a Sreem, via Stung Treng. Arribada i temps lliure per dinar. A la tarda, visita del inigualable temple de Preah Vihear, situat en un turó frontera amb Tailàndia, del qual es diu que té les vistes més espectaculars de tots els temples khmers. Retorn a l’hotel i allotjament.\nSraem - Ciutadella de Banteay Chhmmar - Batambang\nSortida a les 7 del matí. Trasllat per carretera fins a l’àrea dels temples més remots de Cambodja, la ciutadella de Banteay Chhmmar. Continuació fins a Sisophon. Temps lliure per dinar. A última hora de la tarda, arribada a Battambang. Allotjament.\nAl matí, sortida cap a l’estació del tren de bambú. Trasllat a la plataforma ferroviària durant 7km travessant els camps d’arròs fins a la segona estació, on visitarem una fàbrica local de maons. Retorn a la primera estació. Trasllat en cotxe fins al temple d’Ek Phnom per a visitar-lo. Tornarem a la ciutat travessant bellíssims paisatges i poblets i visitant les indústries de rotllets, fideus d’arròs, sedes i prohok (pasta de peix fermentat). Temps lliure per dinar. A la tarda, visita del temple de Wat Banan i de Phnom Sampeu, on esperarem la posta de sol per veure sortir de les coves a centenars de milers de ratpenats. Retorn a l’hotel. Allotjament.\nBattambang - Sieam Reap\nTrasllat per carretera a Siem Reap visitant en ruta el poble d’artesans de la pedra de Phnom Chong Cheng i el centre de producció de la seda de Puok. Temps lliure per dinar. A la tarda farem un recorregut en bicicleta que iniciarem davant de l’entrada del temple de Bantay Samre (sense visita, ja que aquest temple es visita en els dies següents). Arribarem a la base de la muntanya de Phnom Bok. Pujarem a peu per les empinades escales per contemplar des de dalt una magnífica panoràmica de tota l’àrea. Descens i continuació en bicicleta per una carretera, que discorre entre preciosos paisatges i poblets que semblen de la Cambodja profunda, fins a Ron Ta Ek, on ens estaran esperant els cotxes per tornar a l’hotel. Durant el recorregut, pararem en una casa particular on ens seran servides begudes i fruites típiques de la zona.\n*Nota: El recorregut en bicicleta és d’uns 8km amb contínues parades. Nivell fàcil i terreny completament pla. No obstant això, un cotxe seguirà sempre al grup. Si algú no vol fer el recorregut en bicicleta o decideix abandonar en algun punt de l’itinerari, podrà continuar en el vehicle seguint a la resta del grup.\nSortida cap al complex d’Angkor per visitar els petits temples de Chau Say Thevoda i Tommanon. Caminarem al voltant d’1km per sobre de la muralla de la ciutat d’Angkor Thom fins al que es coneix com “la Porta dels Morts”, la porta d’accés més solitari del complex. Visita i continuació a peu durant un altre quilòmetre per visitar els temples de Bayon, Baphuon, Phimeanakas, la Terrassa dels Elefants i la Terrassa del Rei Leprós. Temps lliure per dinar. A la tarda, visita als temples de Prasat Kravan, Angkor Vat i Pre Rup des d’on contemplarem la posta de sol. Retorn a Siem Reap. Allotjament.\nAl voltant de les 5 del matí, trasllat a Angkor Vat per veure la sortida del sol. Retorn a l’hotel per esmorzar. Visita als temples de Ta Prohm, Takeo i Ta Nei. Temps lliure per dinar. A la tarda, trasllat a 37km de Seim Reap per visitar Banteay Srei, temple amb les millors escultures de tot l’art khmer. Retorn a la ciutat visitant l’interessant museu de les mines terrestres y el temple de Banteay Samre. Arribada a l’hotel.\nSiem Reap - Ciutat d'origen\nAl matí, trasllat fins al moll de Phnom Krom per realitzar un relaxant passeig en barca pel poble flotant de Chong Knies. Retorn a l’hotel i temps lliure fins l’hora del trasllat a l’aeroport.\nDates de sortida Ratanakiri i Temples de Cambodja\nDiàries amb un mínim de 2 viatgers als viatges a mida. Consultar.\nEls punts forts del viatge en o grup o a mida 'Ratanakiri i Temples de Cambodja' de Terres Llunyanes\nVisitarem la ciutat colonial de Phnom Penh i recorrerem els carrers del mercat central i el mercat rus.\nExplica la llegenda que una monja anciana anomenada Daun Penh, quan es dirigia a buscar aigua al Tonle Sap, es va trobar amb un arbre de la nou de la Índia que surava a la deriva. En l’arbre hi havia un forat i quan va mirar al seu interior va poder veure quatre estàtues de bronze de Buda i una més de pedra. Va recollir les estàtues i va demanar als veïns que amunteguessin terra fins a formar un turó i allà, amb la fusta de l’arbre, va construir un temple per albergar les estàtues. El temple es va anomenar Wat Phnom Daun Penh, avui conegut com Wat Phnom, i el petit turó com Phnom Penh, la Muntanya Pehn en llengua Khmer. Era l’any 1372.\nLa història de l’actual capital de Cambodja, així com l’espiritualitat i caràcter cambodjà poden descobrir-se a cada pas que es dona pels seus carrers, avingudes, temples o mercats, com el central, amb la seva immensa cúpula central o, el rus, on pots degustar alguns plats típics de la cuina cambodjana. Durant el nostre viatge per Cambodja podrem passar un temps en aquesta ciutat i descobrir les empremtes del seu passat, des de la seva fundació, per part de Ponhea Yat i després d’abandonar Angkor Wat al 1432, fins a l’ocupació francesa que la va convertir en “la Perla d’Àsia” per ser considerada la ciutat més bella de la Indoxina, passant per l’eufòria de la seva independència, l’ocupació, la tràgica solitud durant el règim militar dels Khmeres i finalment, pel seu ressorgiment després de l’enderrocament d’aquests per part dels vietnamites.\nEns submergirem en la història més recent dels Khemeres Vermells visitant la presó S21 i els camps de la mort, Killing Fields.\nEls Khmer vermells van néixer com una guerrilla als anys 50 derivada del Partit Comunista de Cambodja. Un dels seus líders era Pol Pot, qui al 1975 pren el control del país. Els seus ideals estaven dirigits cap a un retorn de les societats agrícoles i la ruralització del país. Moguts per aquestes doctrines, la ciutat de Phnom Pehn va ser despoblada i els seus habitants manats a treballar al camp. Aquestes mesures només van conduir el país a una fam extrema i una situació d’opressió total. Es calcula que entre el 75 i 79, gairebé uns dos milions de persones van morir assassinades, per fam, malalties o treballs forçosos en el que es coneix com un dels més grans genocidis del segle XX.\nDe tota aquesta història queden dos empremtes visibles a la capital cambodjana. Una és l’S21, una escola que va ser convertida en presó pels Khmer i que avui dia és un museu que obre les portes per donar a conèixer l’horror del règim. I els Killing Fields, els camps d’extermini on els presos, molts d’ells intel·lectuals, eren assassinats.\nSortirem cap a Kampi al riu Mekong per compartir una bona navegació amb els dofins d'aigua dolça.\nAl riu Mekong, en un estret entre les illes Don Khon (Laos) i l’illa de Kratie (Cambodja) podem veure una de les poblacions del dofí dolç o Irrawaddi (anomenats així pel riu Irrawaddi de Myanmar) que queden a dia d’avui. Aquests tímids animals de caps arrodonits es troben, des de fa temps, en una situació delicada. Tot i que la població local ja vetlla per la seva conservació segueixen sent una espècie en perill d’extinció, de fet en aquesta zona es creu que només queden uns 71 exemplars. En aquesta viatge d’aventura per Cambodja, ens endinsarem a les aigües del Mekong per intentar trobar-nos amb aquests éssers únics de somriure permanent.\nCompartirem un bon sopar amb una família cambodjana i dormirem a casa local a la remota illa de Koh Dach.\nA només 15km de la caòtica Phnom Penh es troba l’illa de Koh Dach o també coneguda com “l’Illa de la Seda” per albergar una gran comunitat de teixidors de seda i els seus tallers. Prendrem un ferri per abandonar el bullici de la gran ciutat i relaxar-nos fent una passejada pels seus carrers, visitant els tallers i coneixent a una família cambodjana que ens acollirà a casa seva, brindant-nos l’oportunitat de passar una nit amb ells i degustar la gastronomia local.\nRecorrerem en moto l'illa de Koh Trong allunyats del turisme i gaudint de la realitat de la vida quotidiana cambodjana.\nEnmig del riu Mekong es troba la petita illa de Koh Trong, on sembla que el temps s’atura. Allà podrem gaudir, en les nostres motos amb conductor, d’un petit viatge a través de camps d’arròs, temples budistes, contemplar el capvespre sobre el riu Mekong i emocionar-nos amb l’amabilitat i somriure dels cambodjans.\nVisitarem els poblats de les minories ètniques més desconegudes de Cambodja a la regió nord del Ratanakiri.\nAl nord del país es troba el tresor amagat de Cambodja, la regió de Ratanakiri. Una zona que durant molt de temps ha restat aïllada i que ha permès que aquest gran secret hagi estat completament blindat al turista. Una regió amb paisatges de somni, llacs, rius, cascades, camps de lava, boscos verds maragda i un grup de comunitats o minories ètniques impressionant. Els seus boscos són la llar d’unes 12 tribus i durant el nostre viatge tindrem l’oportunitat d’apropar-nos a alguna d’elles, com els Kroeung, els quals construeixen les seves cases amb llargs pals de bambú, o els Kachak, als quals arribarem remuntant el riu Se San.\nEns banyarem en plena natura al llac volcànic de Yak Lom\nA només 6km de Banlung, al nord de la regió de Ratanakiri es troba el Yak Lom, un llac d’origen volcànic de color maragda impressionant. Les seves aigües, transparents i netes, reflecteixen el verd intens de la jungla i es troben atrapades en el cràter d’un antic volcà de 4.000 anys amb una profunditat de fins a 48m. Banyar-se en aquest llac, pràcticament rodó, envoltat de grans arbres i boscos i sentir el so de la infinitat d’aus que l’habiten, és una experiència genial.\nVisitarem el temple Preah Vihear, disputat amb els Tailandesos i situat en un lloc idíl·lic damunt d'uns penya-segats des d'on s'aprecien uns increïbles paisatges de tapissos de camps d'arròs.\nEl temple de Preah Vihear és potser un dels més espectaculars de Cambodja. Durant molts anys la seva visita era gairebé impossible, ja que es troba al turó sagrat de Pey Tadi, una zona limítrofa amb Tailàndia i motiu de disputa entre els dos països entre el 2008 i 2013, quan la Cort Internacional de Justícia va decidir, per unanimitat, que pertanyia a Cambodja. De fet el conflicte va arribar a dir-se “la guerra dels temples”. El temple de Preah Vihear data del segle XI i està dedicat al déu hindú Shiva. Es compon d’una sèrie de santuaris connectats entre ells. Però si hi ha alguna cosa que fa únic i bell aquest temple que va ser declarat Patrimoni de la Humanitat per la Unesco al 2008, és la seva increïble qualitat arquitectònica, totalment adaptada al seu entorn natural i les seves ornamentacions de pedra tallada. Una delícia per als sentits.\nRecorrerem paisatges i petits pobles cambodjans pujats en el famós tren de bambú prop de la increïble ciutat colonial de Battambang.\nDesprés de l’ocupació francesa, aquests van deixar al país una línia fèrria que, amb el temps, va caure en l’oblit, de manera que els habitants de la zona van enginyar un curiós mitjà de transport aprofitant aquestes vies velles i precàries. Es tractava d’una plataforma de bambú sobre uns eixos amb rodes que es movien propulsats pel motor d’una motocicleta. Això els donava velocitats de fins a 40km/h i l’impuls suficient per transportar tant persones com mercaderies. El sistema era tan rudimentari que fins i tot, quan es trobaven amb un altre “comboi” de front, havien de parar, baixar, treure la plataforma de la via i deixar passar a l’altra per tornar-se a pujar després.\nAvui dia l’antic tren de bambú ha desaparegut i, en el seu lloc, s’ha construït una rèplica per a què els viatgers que visiten la zona puguin seguir vivint l’experiència.\nNavegarem pel llac d'aigua dolça més gran del sud-est asiàtic, Tonle Sap, i visitarem alguns dels seus més de 180 poblats flotants.\nEl Tonle Sap és el major llac d’aigua dolça del sud-est Asiàtic. És la llar d’unes 90.000 persones, la majoria d’origen vietnamita, que utilitzen el llac, no només com a lloc per viure-hi, sinó com a lloc del què viure. En ell pesquen, es banyen, renten els plats, resen i construeixen les seves cases, unes cabanes de fusta precàries que s’alcen sobre pals “palafits” que els salvaguarden de les imponents crescudes del Tonle Sap, el qual, en època de pluges pot duplicar per 10 el seu nivell i extensió. Durant el nostre viatge tindrem l’oportunitat de navegar pel Tonle Sap i poder endinsar-nos en la vida diària de la gent de l’aigua.\nEns endinsarem a la selva per admirar la indescriptible bellesa dels Temples d'Angkor són el final perfecte i somiat d'aquest viatge.\nAngkor segueix sent, a dia d’avui, un dels grans misteris de Cambodja i del món. Com una ciutat amb l’extensió de tota l’àrea metropolitana de New York i amb una població que va poder superar el milió d’habitants, va desaparèixer de la nit al dia? Les teories són innombrables, des de la pressió demogràfica a la pressió d’altres pobles invasors. No sabem del cert les causes, però la realitat és que la ciutat va ser abandonada i engolida per la selva, amagant entre vegetació exuberant, uns edificis tallats amb bells ornaments en pedra amagats i preservats durant segles.\nEndinsar-nos a Angkor i anar descobrint la magnificència de la ciutat, la bellesa dels seus temples i aquest verd que sembla engolir-ho tot però que li confereix un cert misteri que ens fa sentir com a veritables exploradors, resulta simplement impressionant. La posta de sol des d’Angkor Wat, la visió del seu llac ple de nenúfars i aquesta atmòsfera espiritual ens trasllada, com si d’un somni es tractés, a temps remots i del qual no voldrem despertar.\nALTRES RUTES PER Cambodja


6-REQUISITS D’INSCRIPCIÓ DE FUTBOLISTES BENJAMINS I INFERIORS EN EL CAS QUE 13/07/2017\nGerard Pusó: "Si gestionem bé les emocions tenim molts números de fer un bon campionat"\nLa Selecció sub 19 masculina remunta a Madrid per certificar el passi a la final\nMúrcia, primera finalista de la Fase Final sub 19 masculina de futbol sala\nLa Selecció de Múrcia exhibeix el seu potencial golejador amb una victòria contundent davant d’una Navarra que ha intentat plantar cara fins al final (8-2).\nPresentació de la Fase Final sub 19 del Campionat d’Espanya de futbol sala\nL’Ajuntament d’Esparreguera ha acollit la presentació de la Fase Final del Campionat d’Espanya sub 19 masculí de futbol sala.\nCelebrat el sopar oficial de la Fase Final sub 19 masculina de futbol sala\nEn motiu de la Fase Final del Campionat d’Espanya de seleccions territorials sub 19 masculí de futbol sala s’ha celebrat el sopar oficial entre els equips semifinalistes, l’Ajuntament d’Esparreguera i el CFS Esparreguera.\nLa sub 19 masculina de futbol sala s’entrena abans d’enfrontar-se a Madrid\nLa Selecció s’ha exercitat a primera hora de la tarda al Pavelló Municipal El Castell, a Esparreguera, l’escenari que albergarà la Fase Final del Campionat d’Espanya.\nJornada d’entrenaments de les Seleccions Catalanes de Futbol Sala\nLes seleccions de futbol sala, com cada diumenge, han dut a terme els respectius entrenaments en diferents pavellons per tal de preparar els Campionats d’Espanya.\nCinc jugadors d’equips catalans convocats amb la selecció sub 19 masculina de futbol sala\nLa RFEF ha convocat a quatre jugadors del FC Barcelona Lassa i a un de Les Corts per disputar dos partits amistosos davant Portugal.


Escola | JUBLOC, el blog de l'AFA de l'Escola Josep Mª Jujol\nDes de l’escola i l’Afa recordem a les famílies la importància de controlar els continguts que les nenes i nens tenen accés mitjançant les pantalles. És important que les pel.lícules, sèries, vídeojocs o planes web que els infants visiten siguin apropiades per la seva edat.\nUs proposem participar a la xerrada online Ús saludable de les noves tecnologies: https://faros.hsjdbcn.org/es/node/10633 que es farà el pròxim 25 de novembre, a les 18.00h. de la tarda, Elena Flores Márquez, psicòloga clínica de la Unitat de Conductes Addictives de l’Hospital Sant Joan de Déu explicarà, des d’una mirada preventiva, què podem fer com a famílies per conviure de manera saludable amb les noves tecnologies.\nTambé us suggerim que descarregueu “Contraste“, una app creada per l’Associació de Consumidors de Mitjans Audiovisuals de Catalunya que ofereix crítica i anàlisi dels continguts més vistos en TV, plataformes i vídeojocs.\nPer concloure, compartim amb vosaltres un article relacionat amb aquest tema: https://consumidorsaudiovisuals.cat/2021/10/19/que-miren-els-menors-analitzem-el-joc-del-calamar-a-contraste/\nAquesta entrada es va publicar a Difusiò de l'AMPA, Diversos, Escola a 22 Novembre 2021 per afajujol.\nNovetats: Instituts públics adscrits a la nostra escola\nDes de la Comissió 2022 ens plau informar-vos que, segons el publicació oficial d’adscripcions d’instituts del Consorci d’Educació de Barcelona publicat avui, l’Escola Josep Maria Jujol manté l’adscripció l’Institut Menéndez Pelayo, juntament amb l’Institut Vila de Gràcia i l’Institut Montserra Roig!\nLa doble bona notícia és que aquesta adscripció no es mantindrà només pel proper curs sinó que queda vinculada sense data de finalització.\nAquesta entrada es va publicar a Diversos, Escola, Notícies AFA a 28 Octubre 2021 per afajujol.\nComunicat urgent per a les famílies del Jujol: Aturem la Llei Aragonès!!!\nHola, necessitem només 2 minuts del teu temps per tal que puguis llegir aquesta informació que vam rebre ahir a la xerrada que va organitzar l’AFA Jujol amb la FAPAC sobre la «Llei Aragonés» i a la que vam participar diferents centres educatius del districte.\nSembla ser que l’aprovació de la llei pot ser imminent, inclús podria presentar-se al ple del Parlament la setmana vinent i un cop això passi ja no hi haurà marxa enrere.\nSabem que dintre de la nostra diversa comunitat educativa hi haurà gent favorable a la privatització dels serveis públics que promou aquesta llei. Però també estem segurs que, per altres famílies, una Educació lliure i gratuïta és un dret fonamental que s’ha de defensar davant les polítiques neoliberals dels diferents governs que la posen en perill.\nPer això creiem necessari traslladar-vos a totes les famílies les 2 principals conseqüències que tindria pel nostre dia a dia l’aprovació d’aquesta llei (només a nivell escolar):\nServei de menjador: Un cop finalitzat el contracte amb l’empresa amb la que treballem ara des de l’AFA (escollida lliurement per aquesta), la nova empresa gestora (escollida pel govern, cap AFA tindrà llibertat de decisió ni «comissió menjador» efectiva, per tant) podrà decidir prescindir de la cuina pròpia i oferir càtering, baixar la qualitat dels productes, oferir menús «estàndard» (prescindint d’alternatives dietètiques o de criteris de proximitat) i pujar la tarifa mensual per alumne (dels 125 € mensuals actuals podem passar a pagar 150€, 180€…)\nProfessorat cicle Infantil/Educació especial: Les persones que ocupin aquestes places podran ser contractades per l’empresa privada a la que el Govern hagi assignat el servei.Dintre de l’escola podria donar-se el cas, per exemple, que la meitat de la plantilla de P3, P4 i P5 estigués contractada directament com funcionària i l’altra meitat fos personal extern (amb altres condicions salarials i laborals, generant unes desigualtats que impacten a les persones directament afectades i que poden afectar indirectament als nostres fills i filles pel que fa a l’educació i tracte que volem que rebin)\nNomés hem fet èmfasi en els dos serveis públics que ens afecten de ple a l’escola, però hi ha més conseqüències i podràs trobar informació sobre aquestes als següents enllaços:\nGràcies pel teu temps,\nAquesta entrada es va publicar a comissió Guerrilla, Difusiò de l'AMPA, Diversos, Escola a 15 Novembre 2019 per afajujol.\nRECORDEU: La festa de la Primavera: divendres 25 a les 15:15\nAquesta entrada es va publicar a Escola, Festes a 22 Mai 2018 per afajujol.\nS’acaba l’aventura Erasmus\nJa han tornat de Finlàndia. Una aventura que recordaran tota la vida.\nCom va passar a Polònia, s’ho van passar bomba. Ja volen repetir!\nUn 10 per l’escola i els mestres que ho han fet possible. Moltes gràcies!\nAquí us deixem un recull de fotos:\nAquesta entrada va ser publicada a Escola i etiquetada Erasmus el 6 febrer 2017 per afajujol.\nExposició treballs Jocs Olímpics\nUs comuniquem que deixarem el vestíbul de l’escola obert per a les famílies que vulgueu fer un cop d’ull als treballs realitzats en relació als Jocs Olímpics que hem fet aquest curs a l’escola. Els torns es distribuiran per cicles i l’hora en que quedarà obert el vestíbul és de de 16 a 16:20.\nPer a les famílies d’educació infantil: dijous 26 de maig.\nPer a les famílies de cicle inicial: divendres 27 de maig.\nPer les famílies de cicle mitjà: dilluns 30 de maig.\nPer les famílies de cicle superior: dimarts 31 de maig.\nEquip de mestres de l’escola Josep Maria Jujol\nAquesta entrada es va publicar a Escola a 26 Mai 2016 per afajujol.\nEl bloc de 4rt\nTot just fa un mes va néixer un nou bloc al Jujol. El bloc dels alumnes de 4rt.\nÉs un petit gran racó on nens i nenes de 4rt explicaran què fan a l’escola i compartiran aventures i inquietuds amb els companys. Un projecte modest, però ambiciós, una eina de comunicació i d’aprenentatge.\nTé tres objectius principals:\nanimar l’alumnat a escriure textos,\naprendre a utilitzar blogger\ni fomentar la comunicació i l’esperit crític.\nEls criteris de correcció dels articles són els mateixos que els de l’aula. El professorat només corregeix l’ortografia ja treballada a classe. És un blog fet per nens i nenes de 9 i 10 anys.\nHi ha continguts molt interessants:\nels noms de les classes: Kandinsky i Hokusai\ndels continguts que treballen a classe, des del collage a la propietat distributiva, passant pels accents i les olimpíades…\ndel carnestoltes i el concurs de barrets\nde racons del món coneguts i desconeguts\nde mestres i aprenents de mestres que trobaran a faltar…\nAquesta entrada es va publicar a Escola a 7 Març 2016 per afajujol.\nAdéu, promoció 2013-2014!\nCom cada any, al setembre donarem la benvinguda a una cinquantena de nenes i nens a la nostra escola. També com cada any al mes de juny acomiadem una altra cinquantena. Aquí teniu l’orla dels que marxen de l’escola per encetar una nova etapa: l’ESO. Molta sort!\nCliqueu sobre la imatge per veure-la més gran.\nAquesta entrada es va publicar a Diversos, Escola a 3 Juliol 2014 per afajujol.\nRecursos online per practicar l’anglès\nDes de l’escola, com que molts pares ho han demanat, ens demanen que compartim una sèrie de links per practicar l’anglès des de casa.\nPrimer us proposem 2 portals i una web on trobareu una solecció de recursos per tots els nivells i tots els àmbits.\nEDU365 Infantil i EDU356 Primària\nEl Portal Anglès365 i el Portal d’anglès del CEIP Diputació\nEl Portal i el canal de Youtube del British Council tenen molts continguts interessants.\nLa BBC i el National Geographic també tenen portals amb continguts educatius per nens.\nHi ha altres canals a Youtube dedicats a l’anglès per als més petits.A la web UpToTen, hiha moltes cançons i petits jocs en flash.\nI pels que són una mica més grans us proposem una pàgina per practicar les hores en anglès i un bloc on hi ha trossos de pel.lícules per practicar la gramàtica!\nI recordeu, si teniu tele, mireu els dibuixos en anglès! No hi ha excuses. Tant TV3 com Clan o Boing els fan en anglès pel dual!\nSi teniu més propostes, us animem a compartir-les!\nAquesta entrada va ser publicada a Anglès, Escola i etiquetada Anglès el 5 febrer 2014 per afajujol.


You are here: Home ∼ Mare de Déu senyor\nPortada del document de la Fundació Rafael Campalans, que s’ha començat a distribuïr.\nEstupefacte. Aquesta és la paraula que defineix l’estat en que m’he quedat després de veure la proposta de reforma de la Constitución (!) que ha fet el PSC mitjançant la Fundació Rafel Campalans, sota la direcció i col·laboració de Miquel Iceta. “Constitució de la Comunitat Autònoma de Catalunya”, seria el nom estrella que insinuen en el text per a reanomenar l’Estatut d’una Catalunya espanyola. Proposar això a aquestes altures, és d’una immaduresa política que només es pot explicar com una conseqüència més de la pèrdua de rumb dels socialistes (vegeu aquí el text original, pàg 29, punt 5è).\nQue no volen res més que seguir dins d’Espanya, ja ho sabíem. Ells li’n diuen federalisme, una cosa que encara no han sabut explicar, però que sembla ser bastant similar al que ja tenim, amb alguna millora econòmica. Son temps difícils per a la Marca España, i per això l’independentisme creix de manera que ja és la primera opció del poble. Avui el CIS ens diu que ja és la primera opció. Coneixedors d’això, la Chacón i d’altres ideòlegs d’aquest escrit, s’han pensat que podran seguir essent espanyolistes sense que els passi l’onada popular per sobre deixant caure entremig la paraula “Constitució”… per fer atractiva la seva proposta?\nLes Constitucions les fan els estats. I això ho sap tothom. I no ens ha calgut cercar el que diu el DIEC2: “Conjunt de normes jurídiques fonamentals d’un estat, aprovat pel poble, que estableix els drets i els deures dels ciutadans i determina la forma de govern, les funcions i la composició de les institucions i les relacions que mantenen entre elles.”\nEl diccionari emprat pels autors de l’escrit, el de la RAE, diu el mateix; en castellà i resumit: “Ley fundamental de un Estado que define el régimen básico de los derechos y libertades de los ciudadanos y los poderes e instituciones de la organización política.”\nSi no es vol un Estat, que ho diguin clarament: volem seguir encadenats a Espanya. Però que no juguin a enganyar la gent, ni tirin més pedres sobre el record dels ideals de Macià, Companys, les antigues llibertats expressades en les Constitucions catalanes i els drets humans dels pobles a decidir lliurement què volen ser.\nI pitjor encara, pensar que algú a Espanya acceptarà que a un Estatut d’Autonomia se li atorgui el rang de Constitució.\nDespertin d’una vegada, si us plau.\nPosted in Dietari 2014 Tagged Carmen Chacón, Companys, Constitució, Constitución, Constitucions catalanes, Corts catalanes, diccionari, DIEC2, Espanya, Estatut d'Autonomia, Fundació, Macià, Mare de Déu, Miquel Iceta, PSC, RAE, Rafael Campalans


Resum plenari de gener – L'Esquerra de Crevillent\nResum plenari de gener\nPublicado por adminel 31 enero, 2014 26 febrero, 2018\n– Rectificació d’error en Compte de Recaptació Municipal\nEn aquest punt s’aprova per unanimitat rectificar l’error en el càlcul del Compte de Recaptació de 2009 que s’havia presentat a l’anterior plenari, al qual el nostre portaveu Vicent Selva havia detectat i manifestat aquest error.\n– Pròrroga del contracte del Servei municipal d’arreplegada de residus i neteja viària\nL’equip de govern presenta una pròrroga amb l’empresa Selesa per seguir durant un any gestionant aquest servici. Aquesta pròrroga és immoral perquè no va acompanyada d’un informe econòmic que legitime el manteniment de la privatització i, a més, només pretén allargar el contracte per seguir allargant els beneficis de l’empresa. No és lògic prorrogar el contracte amb esta empresa en pràcticament les mateixes condicions com es va fer fa ara deu anys. Tots els ajuntaments amb sentit comú i que treballen per la seua gent o bé han municipalitzat o bé han tret a licitació l’adjudicació d’este servei amb preu molt més baixos com és el cas de Bétera un poble semblant a Crevillent on s’ha adjudicat per una quantitat de 1.258.000 euros, és a dir, 600.000 euros menys que a Crevillent. Tampoc cal oblidar que ara ho tenim millor per iniciar un procés de municipalització ja que els vehicles estan amortitzats i són propietat de l’ajuntament. Per tot açò, el grup municipal EUPV-ERPV afirma que amb la prórroga d’un any més a SELESA els crevillentins pagaran més que altres localitats com per exemple Asp o Oriola els quals gestionen de forma directa el servei de recollida i neteja viària. Segons l’informe publicat el més passat pel Tribunal de Comptes, la gestió directa és més económica perquè permet l’estalvi de l’IVA més el benefici industrial a l’empresa contractada. Per tant votem en contra en este punt.\n– Dictamen sobre la revisió del Pla d’Acció Territorial sobre prevenció del risc d’inundació (PATRICOVA)\nEn aquest apartat el nostre grup s’absté degut a que ens planteja dubtes com algunes zones que estaven considerades com a inundables, amb el canvi del Pla General ja no ho són. Els motius pels quals una zona deixa de ser inundable, quan a efectes naturals és la mateixa, ens fa posicionar-nos en la cautela mentre no es tinga més informació de la proporcionada.\n– Expedients a dictaminar: Pressupostos 2014\nEn el punt dedicat a expedients en aquest cas es debatran els pressupostos per a l’any 2014. El Grup Municipal EUPV-ERPV ha qualificat els pressupostos municipals com antidemocràtics i antisocials, ja que el govern del PP no ha tingut en compte les propostes de l’oposició ni s’ha consultat els veïns per conèixer les seues prioritats. La dinàmica del PP en els quasi vint anys que porta al govern de Crevillent és la de no escoltar a ningú. Així que lamentem que el PP haja aprovat en solitari estos pressupostos ja que en cap moment s’ha escoltat ni s’ha facilitat la participació de l’oposició, ni tampoc dels ciutadans. Per això, és lògic que estos pressupostos siguen totalment antisocials, amb unes partides destinades a fomentar l’ economia i el treball ridícules, 67.000€, és a dir, el 0,4%; i que tampoc s’haja posat atenció en les necessitats d’un àmbit tan necessari hui en dia com el benestar social, a un poble on els serveis socials estan saturats i no tenen la capacitat necessària per atendre totes les demandes i necessitats del nostre poble. Com sempre les empreses amigues del PP son les grans afavorides d’estos pressupostos, ja que es deixa que més de 8 milions siguen gestionats en total per vàries empreses com Aquagest, Selesa, Abornasa o Aquagest.\nEntre les propostes que es presentaren al Ple estava la construcció d’una escola infantil municipal o aplicar polítiques de foment del treball, com és la creació d’un banc de terres o una borsa municipal de treball, ja que pensem que no només havíem de proposar un canvi de distribució de la despesa sinó també on aplicaríem els guanys de la gestió directa.\n– Decrets d’alcaldia i Acords de Junta de Govern Local\nEn aquest punt preguntàrem per un dels acords que prorroga un any més el contracte del servei de monitors per a activitats esportives i del gimnàs i piscina municipals per valor de 119.000 euros. De nou delegar en empreses privades (en aquest cas amb una relació familiar que tots coneixem) ens pareix l’opció equivocada, la gestió hauria de ser directament des de la regidoria d’esports que per alguna cosa està.\nEs van debatre dos mocions, la primera del grup socialista sobre la reforma de la llei de l’avortament a la qual vam donar suport i que vam defendre perquè ho considerem un dret en el que no es pot tornar enrere en el temps i perquè és mirar cap a una altra banda i negar una realitat, mentre es deixa a la gent amb menys recursos amb menys possibilitats per a fer-ho d’una manera segura. La majoria absoluta del PP va fer que no prosperara.\nI per altra banda, una moció presentada per Compromís per la retirada del copagament que es vol implantar a les persones discapacitades per acudir als centres. Vam donar suport a la moció i vam donar el nostre suport més enèrgic en la defensa de les famílies amb discapacitats. Es van viure moments tensos, on el públic congregat de famílies afectades van mostrar el rebuig al vot en contra del Partit Popular. En aquesta defensa de no callar davant la injustícia que s’estava vivint fou expulsat el nostre regidor Vicent Selva, deixant en evidència l’actitud intolerant del Sr. Asencio.\nPer últim en el torn de preguntes vam preguntar a la regidora de Foment sobre un problema que ha ocorregut a les classes d’idiomes que promociona la seua regidoria, per la qual cosa vam preguntar quins criteris es seguien per contractar el professorat, sense rebre una contestació clara en aquest aspecte.\nNo volem acabar el resum sense deixar constància de que un cop finalitzat el plenari davant les manifestacions d’una persona del públic (en el torn de preguntes per als assistents) al manifestar la situació difícil que vivien per l’amenaça del copagament, aquesta intervenció no tinguera més resposta de l’alcalde que remitir-se al que ja havia dit durant el ple, amb poc tacte i tancant la sessió de manera immediata.\nArtículo anterior Vicent Selva: “els pressupostos de la dreta son antidemocràtics i antisocials”\nArtículo siguiente EUPV-ERPV: “Exigim que es complisca la llei i que es tanque la planta de residus ABORNASA”


L'Informatiu - Joan Mestres: "Proposem que Els Aigüerols creixi en la seva ubicació i dedicar el solar a un aparcament que fomenti el comerç a Centre Vila"\nJoan Mestres: "Proposem que Els Aigüerols creixi en la seva ubicació i dedicar el solar a un aparcament que fomenti el comerç a Centre Vila"\nJoan Mestres, de MÉSXSPM va demanar el vot per la seva formació aquest diumenge durant un dinar solidari organitzat en el marc de la campanya electoral. Mestres va descriure el seu projecte com a "municipal i de majories" amb un programa obert que "defensa els interessos ciutadans".\nEn declaracions a Ràdio Santa Perpètua, Joan Mestres va explicar que una de les seves darreres propostes sorgides de converses "amb comerciants i molta altra gent" és la de mantenir l'Escola Els Aigüerols a la seva ubicació actual i "fer-la créixer allà, perquè creiem que en el projecte d'escola i en la necessitat que té pel municipi". Joan Mestres proposa dedicar el solar on està projectada la construcció d'Els Aigüerols en un aparcament públic obert que ajudi a l'impulsi del comerç al barri de Centre Vila i "solucioni tots els problemes que té el casc antic".\nJoan Mestres també va considerar la proposta de creació d'una residència de la gent gran al barri de Centre Vila i va manifestar estar encantat amb el projecte de MÉSXSPM perquè "és una nova manera de plantejar la política local".\nUnes 180 persones van participar al dinar solidari de la formació que va recollir 300 litres de llet que destinarà a una entitat local encarregada de la distribució d'aliments.\nFoto: el cap de llista de MÉSXSPM, Joan Mestres (al mig de la fotografia) amb dos membres de la candidatura al parlament que van oferir a l'acte de campanya de diumenge / L'Informatiu


Ember | Avís Legal\nDenominació Social: Adrià Chueca\nDomicili Social: Cal Costeta s/n 08604, Castell de l’Areny – Barcelona\nTelèfon: 660 447 698\nLloc Web: http://www.ember.cat\nAdrià Chueca (en endavant també el prestador) com a responsable del lloc web, posa a disposició dels usuaris el present document que regula l’ús del lloc web http://www.ember.cat, amb el que pretenem donar compliment a les obligacions que disposa la Llei 34/2002, de Serveis de la Societat de la Informació i del Comerç Electrònic (LSSICE o LSSI), així com informar a tots els usuaris del lloc web respecte de quines són les condicions d’ús del lloc web.\nA través de la Web, Adrià Chueca facilita als usuaris l’accés i la utilització de diferents serveis i continguts posats a disposició a través de la web.\nLa prestació dels serveis per part de Adrià Chueca té caràcter gratuït per a tots els usuaris. Malgrat això, alguns dels serveis subministrats pel prestador a través de la web estan subjectes al pagament d’un preu determinat a les condicions generals de contractació.\nAmb caràcter general la prestació dels serveis no exigeix la prèvia subscripció o registre dels usuaris. Tot i això, Adrià Chueca condiciona l’ús d’alguns dels serveis a la prèvia complementació del corresponent registre d’usuari. Aquest registre s’efectuarà en la forma expressament indicada en la pròpia secció del servei.\nTota la informació que facilita l’usuari ha de ser certa. A aquests efectes, l’usuari garanteix l’autenticitat de les dades comunicades a través dels formularis per a la subscripció dels serveis. Serà responsabilitat de l’usuari mantenir tota la informació facilitada a Adrià Chueca permanentment actualitzada de forma que respongui, en cada moment, a la seva situació real. En tot cas, l’usuari serà l’únic responsable de les manifestacions falses o inexactes que realitzi i dels perjudicis que causi al prestador o a tercers.\nAdrià Chueca no atorga cap garantia ni es fa responsable, en cap cas, dels danys i perjudicis de qualsevol naturalesa que poguessin sortir a col·lació de la falta de disponibilitat, manteniment i efectiu funcionament de la web o dels seus serveis i continguts; de l’existència de virus, programes maliciosos o lesius dels continguts; de l’ús il·lícit, negligent, fraudulent o contrari a aquest Avís Legal i condicions d’ús; o de la falta de licitud, qualitat, fiabilitat, utilitat i disponibilitat dels serveis prestats per tercers a disposició dels usuaris del nostre lloc web.\nDes del lloc web és possible que es redirigeixi a continguts de terceres webs. Donat que des del web no podem controlar sempre els continguts introduïts pels tercers, Adrià Chueca no assumeix cap tipus de responsabilitat respecte a aquests continguts. En tot cas, el prestador manifesta que procedirà a la retirada immediata de qualsevol contingut que pogués contravenir la legislació nacional o internacional, la moral o l’ordre públic, procedint a la retirada immediata de la re-direcció en aquestes webs, posant en coneixement de les autoritats competents el contingut en qüestió.\nL’informem que Adrià Chueca pot estar present en xarxes socials. El tractament de les dades que els usuaris inclouen en les mateixes [fent-se seguidors del prestador en les xarxes socials (i/o realitzant qualsevol vincle o acció de connexió a través d’aquestes)] es regirà per aquest apartat, així com per les condicions d’ús, polítiques de privacitat i normatives d’accés i ús de les xarxes socials en qüestió i acceptades prèviament per l’usuari. Adrià Chueca tractarà les seves dades amb la finalitat d’informar-lo de les activitats, productes o serveis del prestador a través d’aquestes xarxes socials, així com per a qualsevol altra finalitat que les normatives de les Xarxes Socials permetin, però no es farà responsable de les seves polítiques de privacitat.\nQue atemptin contra els drets fonamentals de les persones, faltin a la cortesia en la xarxa, molestin o puguin generar opinions negatives en els nostres usuaris o tercers i en general qualsevol siguin els continguts que Adrià Chueca consideri no apropiats.\nAixí mateix, Adrià Chueca es reserva la potestat de retirar, sense previ avís del lloc web o de la xarxa social corporativa aquells continguts que es considerin no apropiats.\nAdrià Chueca - Escola de Muntanya del Berguedà\nAvís Legal | Disseny: La Padrina


Ràdio Benicarló participa en el programa commemoratiu del Dia Mundial de la Ràdio al Palau de la Generalitat – La Calamanda\nInici Express\tRàdio Benicarló participa en el programa commemoratiu del Dia Mundial de la Ràdio al Palau de la Generalitat\nLa Xarxa d’Emissores Municipals Valencianes ha emés un programa especial en directe des del pati del Palau de la Generalitat amb Motiu del Dia Mundial de la Ràdio que se celebra el 13 de febrer\nRàdio Benicarló ha jugat un paper ben actiu amb un estand propi des del qual s’han realitzat entrevistes i reportatges.\nEl programa commemoratiu del Dia Mundial de la Ràdio ha reunit aquest matí al Palau de la Generalitat de València més d’una vintena d’emissores municipals valencianes que han reivindicat el seu paper fonamental en el teixit comunicatiu del territori. Les ràdios han demostrat la seua fortalesa i capacitat de producció de continguts en un context social en què, tot i l’impacte de la globalització, la ciutadania reclama informació de proximitat veraç i de qualitat. El programa especial s’ha emés des de les 10.00 fins a les 13.00 h i ha pogut escoltar-se de nord a sud de la Comunitat Valenciana a través de la Xarxa d’Emissores Municipals.\nL’alcaldessa de Benicarló, Xaro Miralles ha estat entrevistada en el programa i ha destacat el paper de les emissores municipals en l’actual model de comunicació. «En un moment en què la informació ens arriba a tota hora i des de qualsevol lloc del món, és important fixar la mirada en els mitjans més locals, que ens aporten una mirada molt més propera». L’alcaldessa, que ha participat en el Dia Mundial de la Radio acompanyada del director i presentador del programa Coordenades 40.0 de Ràdio Benicarló, Yon Gracia, també ha subratllat el fet que Ràdio Benicarló forme part de la Xarxa d’Emissores Municipals Valencianes, un altaveu des del qual «es poden unir esforços per a millorar el sector i com un espai des del qual definir objectius i estratègies comunes que revertisquen en benefici de tots».\nLa marató de ràdio local ha comptat amb entrevistes al president de la Generalitat, Ximo Puig, a la vicepresidenta Mònica Oltra, al president de la Federació Valenciana de Municipis i Províncies, Rubén Alfaro, i a diferents personalitats de l’àmbit institucional i de la comunicació i la ràdio a la Comunitat Valenciana.\nEl programa ha comptat també amb espais de debat i taules redones sobre les emissores municipals coma espai de formació i experimentació per a joves periodistes i tècnics. La jornada també ha servit d’aparador per a mostrar la vertebració del territori i la difusió de la cultura valenciana que es realitza des de les emissores locals.


Josep Vicent Marquès i González - Viquipèdia, l'enciclopèdia lliure\n(S'ha redirigit des de: Josep Vicent Marquès)\n29 de novembre de 1943\nValència, Horta de València\n4 de juny de 2008(2008-06-04) (als 64 anys)\nEcologisme, valencianisme i feminisme\nEcologisme, marxisme, valencianisme, feminisme\nCèlia Marquès i Amorós\nJaume Marquès i González\nParaules de Josep Vicent Marquès en una manifestació contra la destrucció de l'Horta de la Punta\nEs llicencià en dret i fou membre del Moviment Social-Cristià de Catalunya i del Partit Socialista Valencià (PSV), que posteriorment abandonà per fundar el grup Germania Socialista, de tendència comunista anti-autoritària. Va ser candidat al senat en 1979 sota el lema «ni fam, ni fum, ni fem», i també va ser un dels animadors dels primers grups ecologistes i antinuclears del País Valencià. Va estar casat amb la filòsofa Cèlia Amorós, amb qui va tenir una filla. Va ser professor universitari des dels 21 anys, amb una interrupció d'un any per motius polítics.\nVa participar en les primeres accions ecologistes del País Valencià, com el sabotatge amb herbicides al Camp de Golf d'el Saler de 1971, realitzat per militants de Germania Socialista com Damià Mollà, Cèlia Amorós o Amparo Losilla.\nGuanyador, el 1973 del premi Joan Fuster d'assaig per la seva obra País perplex (1974) i el 1980 del premi Fontanarosa amb No és natural (1980). Va publicar també Amors impossibles (1982) i El retorn del nàufrag professional (1998). El seu treball com a articulista va obtenir el premi d'assaig d'El Viejo Topo, i el conjunt de la seua obra el premi Premi de l'Associació de Dones Periodistes de Catalunya.\nA premsa, va col·laborar amb El Viejo Topo, i a RNE-Radio1 al programa Día a Día.\nCom a sociòleg, va estudiar el comportament sexual i aspectes de la marginació de la dona. Com a columnista, també va col·laborar a publicacions com El País, El Temps, Gorg, Cuadernos para el Diálogo, Avui, Levante... i d'organitzacions cíviques, com Ca Revolta, entre moltes altres. Des de la dècada dels setanta era catedràtic del Departament de Sociologia i Antropologia Social de la Universitat de València.\nAls anys 90 va viure a Madrid amb l'actriu Virginia Mataix, destacant com a columnista al periòdic El País i com a col·laborador a diversos programes de televisió. A final del segle xx, tornaria a València junt al seu fill Jaume i Virginia, de qui poc després se separaria.\nJosep Vicent Marquès morí el 4 de juny de 2008 a València a l'edat de 65 anys en recaure d'un ictus patit tres anys abans.\nClase obrera y cuestión nacional (1978) - Pròleg\n↑ Marquès, Josep Vicent. Tots els colors del roig, quasi unes memòries ideològiques. València: Edicions 3i4, 1996. ISBN 84-7502-513-7. pgs.215-217\nEn record de Josep Vicent Marqués (recull d'articles)\nMail Obert a Josep Vicent Marquès de Vicent Partal a Vilaweb.\nHomenatge a Josep Vicent Marquès per Santiago Oset Arnau a Kaos en la red. (castellà)\nEl fet lingüístic com a fet social Premi Joan Fuster d'assaig\nRepublicans i camperols revoltats\nObtingut de «https://ca.wikipedia.org/w/index.php?title=Josep_Vicent_Marquès_i_González&oldid=22019575»\nLa pàgina va ser modificada per darrera vegada el 26 set 2019 a les 22:12.


La Vallmoranta es reforça i confirma que l’any que ve formarà part de la Lliga Catalana i de la Copa espanyola IberoRogaine — Ajuntament d'Olèrdola\nLa Vallmoranta es reforça i confirma que l’any que ve formarà part de la Lliga Catalana i de la Copa espanyola IberoRogaine\nLa Vallmoranta es reforça i confirma que l’any que ve formarà part de la Lliga Catalana i de la Copa espanyola IberoRogaine Això farà que la 10a edició de la prova aculli participants d’arreu de l’estat espanyol http://www.olerdola.cat/news/la-vallmoranta-es-reforca-i-confirma-que-l2019any-que-ve-formara-part-de-la-lliga-catalana-i-de-la-copa-espanyola-iberorogaine-1 http://www.olerdola.cat/news/la-vallmoranta-es-reforca-i-confirma-que-l2019any-que-ve-formara-part-de-la-lliga-catalana-i-de-la-copa-espanyola-iberorogaine-1/@@download/image/VallmorantaBalanç.jpg\nAixò farà que la 10a edició de la prova aculli participants d’arreu de l’estat espanyol\nLa vitalitat de la Vallmoranta és inqüestionable. Aquest dissabte ha celebrat la seva edició més concorreguda, amb prop de 450 inscrits. Rècord de participació. I tot apunta que l’any que ve, en l’edició del 10è aniversari, aquestes xifres es podrien superar perquè la projecció i el radi d’acció de la cursa d’orientació solidària de Sant Pere Molanta s’amplien perquè passarà a formar part del calendari de proves de la Lliga Catalana i de la Copa Espanyola IberoRogaine. Ho confirmava el director tècnic de la prova, Josep Ventura.(àudio)\nAquest any s’oferia un nou recorregut familiar, que s’afegia als dos ja existents; Això ha motivat que més persones s’hagin volgut iniciar a l’orientació, participant per primera vegada.\nRecordem que els guanyadors de la cursa llarga van ser l’equip Trailsacabra.cat, format per Adrià Vall i Jaroslaf Najman a la categoria masculina; Mireia Soler a la categoria femenina i l’equip Patagònia, format per Anna Vallès i Jordi Guilera a la categoria mixta. Pel que fa a la cursa curta, el guanyador va ser Jaume Palau. Al podi de la cursa familiar es va viure un empat entre l’equip Cats -format per Jordi Cateura Sabrí i Ona Cateura Muñoz- i l’equip Jana-Emilio - format per Emilio i Jana Villanueva-.\nEls beneficis de la Vallmoranta van destinats a La Marató de TV3, dedicada a les malalties minoritàries; Al llarg de la seva història ja s’han donat prop de 30.000€. I enguany la xifra de recaptació podria superar els 4.000 €.\nEn la nota de premsa que ha elaborat l’organització per a donar a conèixer les classificacions, s’indica que una escultura propera a una de les fites del recorregut llarg va aparèixer trencada poques hores després de la cursa. L'organització ja ha parlat amb l’autor de l’obra i ha posat el cas en mans de l’assegurança. . Josep Ventura subratlla que la incidència se solucionarà.(àudio)\nVentura també posava l’accent en l'increment de la col·laboració institucional rebuda i que la prova l’any que ve rebrà atletes d’arreu de l’estat.(àudio)\nPots consultar les classificacions de la prova a la web de la Vallmoranta\nEscolta l'entrevista a Josep Ventutra, realitzada per Canal 20-Ràdio Olèrdola, clicant aquí


Lluitar per la Supercopa per confirmar que la millora del Girona és real - Diari de Girona\nLluitar per la Supercopa per confirmar que la millora del Girona és real\nMentre que Eusebio convoca a quasi totes les seves figures per a la Supercopa de Catalunya, el Barça prescindeix de la majoria dels titulars\nStuani prova de tallar una pilota durant l'entrenament d'ahir celebrat a La Vinya. girona fc\nStuani prova de tallar una pilota durant l'entrenament d'ahir celebrat a La Vinya.\nDurant molt de temps, la copa de campió del grup tercer de la Segona Divisió B 07/08 presidia la sala de premsa de Montilivi. És el més semblant a un títol oficial guanyat pel Girona, orfe de trofeus a les seves vitrines, tret de guardons menors, com pot ser el Costa Brava. Almenys, per ara. La metamorfosi que ha viscut el club al llarg dels últims anys no només ha dut el primer equip a l'elit del futbol estatal, sinó que també li ha brindat una oportunitat d'or per enfilar-se al capdamunt del podi d'alguna competició amb certa cara i ulls. Cert és que la Supercopa de Catalunya és un invent de la Federació de fa quatre dies que no ha estat massa ben paït per altres entitats. Però, al cap i a la fi, és un títol. Pugnen per ell els dos millors catalans classificats de Primera de l'anterior temporada. Amb el lloc del Barça assegurat, l'altre se l'ha adjudicat el Girona, que ve de signar un exercici estratosfèric. El 17/18, el seu primer entre els més grans, en què va ser capaç de deixar enrere a la classificació l'Espanyol, l'altre candidat. Avui, blaugranes i blanc-i-vermells es veuran les cares a la Nova Creu Alta, a partir de tres quarts de set de la tarda. Toca fer un parèntesi a la Lliga per centrar-se en una competició. Menor, sí, però apuntar-se la victòria té premi. Potser no massa important per al conjunt de Valverde, que ha prescindit de la majoria de les seves figures com Messi, Luis Suárez, Piqué, Busquets i companyia. Però sí, i bastant més, per als d'Eusebio, encara poc habituats a situacions així.\nArriba en un bon moment el partit. Sobretot per als gironins, que han sabut reaccionar a la Lliga. Quan semblava que pitjor estaven, el canvi de dibuix i un excel·lent resultat al Bernabéu (1-2) han estat els ingredients que han explicat la revifalla. El descens, que havia estat a un punt, ara es troba a vuit. Tranquil·litat, per tant. A més, la infermeria s'està buidant. Per això, la d'avui és una oportunitat d'or perquè Eusebio faci provatures, consolidi el seu «renovat» sistema de joc i faci jugar els menys habituals; aquells que, per una cosa o una altra, han tingut poques oportunitats darrerament. El 4-1-4-1 tindrà continuïtat. El mateix esquema que ha servit per sumar set dels últims nou punts, reforçant la defensa tot encaixant un únic gol en tres partits i mantenint a zero la pròpia porteria les dues darreres jornades. La incògnita és saber quines peces utilitzarà. Algunes estan clares. Marc Muniesa ocuparà un lloc a la defensa, com Seydou Doumbia serà la referència ofensiva. També jugarà Patrick Roberts, recuperat d'una lesió que va patir al desembre. Pedro Porro, amb menys protagonisme darrerament, també podria sortir d'inici. Com Valery Fernández, desaparegut en combat des del canvi de dibuix. Èric Montes i Paik, del filial, també tindran una oportunitat. Com el Choco Lozano o fins i tot Aleix Garcia, suplent al camp del Rayo.\nPlanas, encara lesionat\nConvocatòria de 20 jugadors i poques absències. Totes elles, obligades. Dues, per lesió de llarga durada com són Aday Benítez i Johan Mojica. Avancen en els seus respectius processos de recuperació, però encara no tenen data de retorn. Tampoc hi serà el porter Yassine Bounou. No va viatjar a Vallecas per un procés febril. Ja està recuperat i ahir es tornava a entrenar, però se'l reserva. «Estarà en condicions de treballar amb normalitat amb el grup el dijous i també per jugar diumenge, si ho creiem convenient», deia d'ell Eusebio. El tècnic també va parlar de Juanpe. El central es va lesionar la setmana passada; ha quedat fora de la llista i no està gens clar que pugui enfrontar-se aquest cap de setmana al València. «Confiem que, amb el descans que ha tingut, aviat estigui en condicions».\nRamalho, ara amo i senyor del lateral dret, va acabar l'últim compromís de Lliga amb una petita sobrecàrrega. Per si de cas, també ha quedat descartat. «Hem preferit que descansi», confirmava el tècnic. I l'últim, un habitual: Carles Planas continua fora de combat. Va caure lesionat a finals de novembre, al camp de l'Espanyol. Des de llavors no ha tornat a jugar. Ha tret el cap als entrenaments, ha reaparegut i ha recaigut, però encara no ha fet net. «De mica en mica ha anat millorant. Està molt a prop de poder fer tot l'entrenament al mateix ritme del grup, però encara no ha arribat aquest moment». Per tant, el diagnòstic és clar: «Encara no està per jugar».